Пайғамбаримиз (соллаллоҳу алайҳи ва саллам)га биринчи ваҳий келиши - Hidoyat.uz\nАсосий саҳифа Мақолалар Пайғамбаримиз (соллаллоҳу алайҳи ва саллам)га биринчи ваҳий келиши\nЧоп этилди Iyun 23, 2019 Пайғамбаримиз (соллаллоҳу алайҳи ва саллам)га биринчи ваҳий келишиda fikr bildirishni o'chirish\nПайғамбарларга фақат илоҳий ваҳий келса “набий”, илоҳий ваҳий билан бирга алоҳида шариат юборилган бўлса “расул” дейилишини юқорида ҳам зикр қилиб ўтдик. Пайғамбаримиз (соллаллоҳу алайҳи ва саллам)га қирқ ёшларида набийлик, кейинроқ эса расуллик келди.\nПайғамбаримиз (соллаллоҳу алайҳи ва саллам) қирқ ёшга тўлганларида Маккадаги (Маккадан беш чақирим узоқдаги) Ҳиро ғорида ибодатга берилдилар. Катта боболари Иброҳим (алайҳиссалом )қилгани каби ибодат қилардилар.\n«(Эй Муҳаммад! Бутун борлиқни) яратган Зот бўлмиш Раббингиз исми билан ўқинг! (У) инсонни лахта қондан яратди. Ўқинг! Раббингиз карамлидир. У (инсонга) қалам билан (ёзишни ҳам) ўргатди, У инсонга билмаган нарсаларини билдирди» (Алақ, 1–5).\nПайғамбаримиз (соллаллоҳу алайҳи ва саллам) аввало, бу ҳодисадан, яъни у кишига Аллоҳдан ваҳий олиб келган Жаброил (алайҳиссалом) салобатидан қўрқиб дағ-дағ титрадилар ва Маккага – Хадича онамиз ёнларига шу ҳолда келиб: “Мени ўранглар, мени ўранглар!” дедилар. Расулуллоҳ (соллаллоҳу алайҳи ва саллам)нинг қўрқувлари босилгандан сўнг Хадичага: “Эй Хадича, менга нима бўляпти? Менга бир нарса бўлиб қолмасайди, деб ўзимдан қўрқдим”, деб бўлиб ўтган воқеани сўзлаб бердилар. Хадича Пайғамбаримиз (соллаллоҳу алайҳи ва саллам)га тасалли бериб, амакисининг ўғли Варақа ибн Навфал ҳузурига олиб борди. Варақа Расулуллоҳ (соллаллоҳу алайҳи ва саллам)дан бўлган воқеа тафсилотини сўради. Расулуллоҳ (соллаллоҳу алайҳи ва саллам) ҳамма кўрган нарсаларини батафсил айтиб бердилар. Шунда Варақа: “Бу Номус (яъни Жаброил) бўлиб, Мусога ҳам ваҳий билан туширилган фариштадир. Кошкийди, қавминг сени (Маккадан) ҳайдаб чиқарган пайтда ҳаёт бўлсам, сенга ёрдам берардим!” деди. Расулуллоҳ (соллаллоҳу алайҳи ва саллам) ажабланиб: “Қавмим мени ҳайдаб чиқарадими?” деб сўрадилар. Варақа: “Ҳа, шундай бўлади. Олдин ҳам ким сиз келтирган нарса (пайғамбарлик) билан келган бўлса, қийинчиликларга учраган. Агар сизнинг кунларингизда мен тирик бўлсам, сизга катта ёрдам берган бўлур эдим!” деди.\nПайғамбаримиз (соллаллоҳу алайҳи ва саллам)га биринчи нозил бўлган ваҳий Қуръони каримнинг Алақ сурасидан 18 калима эди. Бу калималарнинг маъноси инсониятни илмга – ҳамма нарсани билишга чақирув эди.\n“Ўқи! Ҳамма нарсани ўқи! Аллоҳнинг китобини ўқи! Аллоҳнинг оятларини ўқи! Табиат китобини ўқи! Башарнинг бутун тарихини ўқи! Илмнинг ҳар саҳифасини ўқи! Ҳар бир ҳақиқатни ўқи! Ҳидоятга эришмоқ учун ўқи! Залолатдан қутулмоқ учун ўқи! Имонингни мукаммаллаштириш учун ўқи! Ва бунинг учун Аллоҳ номи билан ўқи! Яратган Раббинг номи билан ўқи! Ўрганмоқ учун ўқи! Қудрат қалами бу оламга туширган ҳар сатрни ўқи! Инсонга билмаганини ўргатган Аллоҳ номи билан ўқи!”\nБиринчи. Содиқ (рост) туш. Ойша онамиз (розияллоҳу анҳо) ривоят қилишича, ваҳий келишига яқин Расули акрам (соллаллоҳу алайҳи ва саллам) қандай туш кўрмасинлар ҳаётда очиқ-ойдин рўёбга чиқарди.\nИккинчи. Аллоҳнинг ваҳийси фариштанинг воситасисиз Расулуллоҳ (соллаллоҳу алайҳи ва саллам)нинг қалбларига жо бўлиши.\nУчинчи. Фариштанинг инсон қиёфасига кириб, Расулуллоҳ (соллаллоҳу алайҳи ва саллам)га ҳамманинг кўзи олдида ваҳийни талқин этиши. Ривоят қилишларича, Жаброил (алайҳиссалом) кўпинча саҳобаларнинг энг хушсурати бўлган Диҳятул Калбийнинг қиёфасида кўринар экан.\nИмом Бухорий ва Имом Муслим саҳиҳларида Жаброил (алайҳиссалом)нинг бир нотаниш аъробий суратида Пайғамбаримиз (соллаллоҳу алайҳи ва саллам) ва бошқа саҳобаларга кўриниб, имон, Ислом ва эҳсон ҳақида таълим бериб кетгани нақл қилинган.\nТўртинчи. Ваҳий қўнғироқ овози каби келиб, Жаброил (алайҳиссалом)нинг Расули акрам (соллаллоҳу алайҳи ва саллам)га ваҳийни хитоб қилишидир. Баъзиларнинг фикрича, бу овоз Жаброил (алайҳиссалом) қанотлари овози бўлиши ҳам мумкин.\nРасулуллоҳ (соллаллоҳу алайҳи ва саллам)га ваҳий келишининг энг қийини ҳам шундай овоз билан келиши эди. Ваҳий ниҳоятда оғир экани ёнларидаги кишиларга ҳам сезиларди. Масалан, Пайғамбаримиз (соллаллоҳу алайҳи ва саллам)га Арафотда Моида сурасининг баъзи оятлари нозил бўлганда Расулуллоҳ (соллаллоҳу алайҳи ва саллам) туялари устида эдилар. Оғирликни туя кўтаролмай чўкиб қолган. Яна бир марта Расулуллоҳ (соллаллоҳу алайҳи ва саллам)нинг оёқларига ваҳий котиби Зайд ибн Собитнинг оёғи тегиб турганида, ваҳий келиб қолади. Шунда Зайднинг сони ёрилиб кетар даражага етган экан.\nБешинчи. Жаброил (алайҳиссалом)нинг ўз қиёфасида кўриниши. Икки марта шундай кўринган. Биринчи марта Ҳиро ғорида, иккинчи марта эса Меърож кечаси Сидратул мунтаҳода рўй берган.\nОлтинчи. Пайғамбаримиз (соллаллоҳу алайҳи ва саллам) меърожда эканларида Аллоҳ у зотга беш вақт намоз фарзлигини воситасиз билдирган.\nҚуръони каримда “роҳматан лил ъаламин” деб таърифланган Пайғамбаримиз (соллаллоҳу алайҳи ва саллам) “хотамул анбиё” эдилар. Вазифалари ўта муҳим ва мушкул эди, у зот (соллаллоҳу алайҳи ва саллам)нинг вазифалари фақатгина Араб яриморолини эмас, балки бутун инсониятни жаҳолатдан қутқариб, саодатга эриштиришдан иборат эди. Шу сабабли ҳам Пайғамбаримиз (соллаллоҳу алайҳи ва саллам) ўта ҳассослик ва эҳтиёткорлик билан ҳаракат қилишлари керак эди. Шунинг учун ҳам Маккадаги даъватнинг дастлабки уч йили жуда махфий равишда қилинган бўлиб, фақат яқин ва ишончли одамларгина Аллоҳнинг ваҳдониятига, бут ва санамлардан юз ўгиришга чақирилди.\nПайғамбаримиз (соллаллоҳу алайҳи ва саллам)ни қандай ва кимни даъват қилиш масаласи қийнарди. Энг аввал, кўнгилларини ўз яқинларига оча бошладилар.\n«Эй (либосларига) бурканиб олган киши (Муҳаммад)! Туринг–да, (инсонларни охират тўғрисида) огоҳлантиринг, Раббингизни улуғланг, либосларингизни покланг, бутлардан йироқ бўлинг, (бераётган нарсангизни) кўп санаган ҳолингизда эҳсон қилманг, Раббингиз учунгина сабр қилинг!» (Муддассир, 1–7) деганда Пайғамбаримиз (соллаллоҳу алайҳи ва саллам) дарҳол ўринларидан туриб кетдилар. Хадича онамизнинг: “Нега турдингиз, дам олмадингиз?” деган саволига: “Энди дам олиш ва истироҳатнинг вақти ўтди!” деб жавоб бердилар. У зотнинг “Мен бу ҳақиқатни кимга айтаман? Мени ким тасдиқларкан?” деган андишаларига Хадича онамиз: “Эй Аллоҳнинг элчиси! Сизнинг гапларингизни мен қабул қилиб, тасдиқлайман. Энг аввало, Аллоҳ йўлига мени даъват этинг!” деди.\nБу сўзлар Пайғамбаримиз (соллаллоҳу алайҳи ва саллам)дан андишани кетказиб, у зотни маънавий қувонч эгаллаб олди. Пайғамбаримиз (соллаллоҳу алайҳи ва саллам) даъватини Исломда биринчи бўлиб қабул қилган, биринчи бўлиб мусулмон бўлган ва Расулуллоҳ (соллаллоҳу алайҳи ва саллам) билан биринчи намоз ўқиган Хадича онамиз (розияллоҳу анҳо) бўлди.\nХадичадан кейин қадрдон дўстлари Абу Бакр (розияллоҳу анҳу), амакиваччалари Али ибн Абу Толиб, Расулуллоҳ (соллаллоҳу алайҳи ва саллам) озод қилган ва тутинган ўғиллари Зайд Ислом динини қабул қилди. Кейинчалик Абу Бакр (розияллоҳу анҳу)нинг йўл-йўриқлари билан яна беш киши мусулмон бўлди.\nШундай қилиб, Хадича (розияллоҳу анҳо)дан кейин Исломни қабул қилган саккиз киши: Абу Бакр, Али ибн Абу Толиб, Зайд ибн Ҳориса, Усмон ибн Аффон, Зубайр ибн Аввом, Абдураҳмон ибн Авф, Саъд ибн Абу Ваққос, Талҳа ибн Убайдуллоҳ (розияллоҳу анҳум) бўлиб, улар “Ассабиқуна фил Ислам” (биринчи мусулмонлар) деган фахрий ном билан тилга олинади.\nДаъватнинг дастлабки уч йили махфий равишда ўтгандан сўнг, Аллоҳ таоло Пайғамбар (соллаллоҳу алайҳи ва саллам)га:\n«Бас, ўзингизга буюрилган ишни (яъни ҳақ динга даъватни) ошкора қилинг ва мушриклардан (ҳозирча) юз ўгиринг!» (Ҳижр, 94) деб амр қилди. Шу кундан бошлаб, Пайғамбаримиз (соллаллоҳу алайҳи ва саллам)нинг даъватлари очиқ тус олди. Намозларда ҳам Қуръони каримни баланд овоз билан ўқир эдилар. Қаерда йиғилган жамоатни кўрсалар, ўша ерга бориб: “Эй одамлар, албатта, мен сизларнинг барчангизга Аллоҳ юборган элчиман. У шундай Зотки, самовот ва Ер Унинг мулкидир. Ундан ўзга ҳеч қандай илоҳ йўқ! Ҳаёт ва ўлим берадиган ҳам Унинг Ўзидир!” деб имонга ва нажотга чақирар эдилар.\nАллоҳ таоло Пайғамбаримиз (соллаллоҳу алайҳи ва саллам)га яна ваҳий нозил қилиб, унда:“Қариндошларингиз ва қабиладошларингизни Аллоҳ азобидан қутқаринг!” деб буюрди.\nПайғамбаримиз (соллаллоҳу алайҳи ва саллам) ўзларига қўйилган бу масъулиятни ҳис қилиб, Маккадаги қариндошлари ва қабиладошларини Сафо тепалигига йиғдилар ва уларга:\n“Эй азизларим! Сизга, шу тоғнинг орқасидан душман отлиқлари бостириб келяпти, десам менга ишонасизларми?” дедилар. Ҳамма: “Ҳа, сўзингга ишонамиз. Чунки сен ёлғон гапирмайсан. Дунёда ёлғон гапирмайдиган биргина инсонсан”, деди. Расулуллоҳ (соллаллоҳу алайҳи ва саллам): “Менга ишонар экансизлар, у ҳолда сизларни Аллоҳни бир дейишга, Унга ибодат қилишга даъват этаман. Сизлар келаётган қиёмат кунининг даҳшатидан қўрқинглар!” деб, мушрикларни астойдил Исломга даъват қила бошладилар. Ҳозиргина, биз сизни энг ростгўй одам деб биламиз, деган кишилар гапларидан тониб, ғала-ғовур кўтарди. Пайғамбаримиз (соллаллоҳу алайҳи ва саллам)нинг амакилари Абу Лаҳаб ғазаб билан ўрнидан туриб: “Эй қуриб кетгур! Бизни бу ерга шунинг учун чақирганмидинг ҳали?!” деб бақириб, у кишининг дилларига озор берди.\n«(Эй мушриклар!) Сизлар ва Аллоҳни қўйиб сиғинаётган (бут)ларингиз ҳам жаҳаннам ўтинларидир. Сизлар унга тушувчидирсиз!» (Анбиё, 98) деб марҳамат қилинган эди.\nҚурайшликлар ғазабга тўлиб, мусулмонларга қарши қўзғала бошлади. Қабила бошлиқлари учун ҳар бир қабиланинг алоҳида бутларга сиғинишида алоҳида манфаатлар бор эди. Мусулмонликнинг ёйилиши ва одамлар бутлардан юз ўгириши қабила бошлиқлари манфаатларига зиён етказар эди. Улар аввал Ислом динига унчалик эътибор бермай, Маккадаги кўплаб динларнинг бири деб қараган ва мусулмонларни шунчаки масхара (истеҳзо) қилиш билан кифояланарди. Кейинроқ эса, бу диннинг оламшумул дин экани, уни тўхтатиб қолишмаса, катта талафотларга учрашлари мумкинлигини сезиб қолишди. Бунга қарши курашишни аввал Пайғамбаримиз (соллаллоҳу алайҳи ва саллам) мансуб бўлган қабиланинг бошлиғи, Пайғамбаримиз (соллаллоҳу алайҳи ва саллам)нинг ҳомийлари ва амакилари Абу Толибга шикоят қилишдан бошлашди. Абу Суфён бошчилигидаги бу гуруҳ Абу Толиб ҳузурига келиб:\n“Эй Абу Толиб, сени ҳурмат қилишимиз ҳар тўғрида бизларга лозимдир. Чунки сен Қурайш қабиласи орасида энг улуғ ёшли, ҳам бизнинг бошлиғимизсан. Мана, қариндошингнинг ўғли Муҳаммад бизларнинг ва ота-боболаримизнинг йўлидан чиқди. Бизнинг динимизни, худоларимизни камситяпти. Ота-боболаримизни йўлдан адашганга чиқаряпти. Биз ҳам жоҳил ва аҳмоқларча яшаётган эканмиз. Сен уни бу йўлдан қайтарасан, ё уни ҳимоя қилмайсан. У билан биз ўзимиз гаплашиб оламиз!” дейишди.\nУлар Пайғамбаримиз (соллаллоҳу алайҳи ва саллам) ўз ишларини аввалгидай бажариб юрганларини кўриб, жаҳл устида яна Абу Толибга келишди ва: “Биродарингнинг ўғлини бу ишидан воз кечтирмасанг, сенга ҳам, унга ҳам ёмон бўлади. Энди сабр қилиб туролмаймиз, нима бўлса бўлсин!” дейишди.\nЭнди Пайғамбаримиз (соллаллоҳу алайҳи ва саллам)нинг Аллоҳдан бошқа ҳомийлари ҳам, ёрдамчилари ҳам қолмаган эди. Астойдил имонга суянган ҳолда Абу Толибга:\n“Эй амаки! Аллоҳга қасам, бу одамлар қуёшни ўнг, ойни эса чап қўлимга беришса ҳам, мен бу йўлимдан қайтмайман!” дедилар ва муборак кўзларига ёш тўлган ҳолда чиқиб кетдилар. Абу Толиб ўша заҳотиёқ Пайғамбаримиз (соллаллоҳу алайҳи ва саллам) орқаларидан: “Эй жияним, кел! Хоҳлаганингча иш тут! Қасам ичиб айтаман, ҳеч кимга таслим бўлиб қолишингга йўл қўймайман!” деди. Кейин Абу Толиб ҳошимийлар ва муталлибийлар қабиласини чақириб, қурайшликлардан Пайғамбаримиз (соллаллоҳу алайҳи ва саллам)ни ҳимоя қилиш лозимлигини тушунтирди. Ҳамма рози бўлди, фақат Абу Лаҳаб адоватини ошкора айтиб, душман томонга ўтиб кетди.\nҚурайшликлар Абу Толибга қилган мурожаатларининг бефойда эканини англаганидан кейин, Пайғамбаримиз (соллаллоҳу алайҳи ва саллам)нинг тўғри ўзларига мурожаат қилишни маъқул кўрди:\n“Эй Муҳаммад, сенинг наслу насабинг пок, мавқе-мартабанг анча баланд. Шу чоққача араблар ўртасида ҳеч ким қилмаган ишларни қиляпсан, ҳеч ким айтмаган гапларни айтяпсан. Ўртамизга нифоқ солдинг. Айтгин-чи, нима мақсадда бундай қиляпсан? Агар мақсадинг бой бўлиш бўлса, сенга хоҳлаганингча мол-давлат берайлик, бу атрофда сендан бойроқ одам топилмасин. Бошлиқ бўлиш орзусида бўлсанг, сени ўзимизга бошлиқ қилиб олайлик, Макканинг ҳокими бўл. Мабодо, аслзода бир аёлга уйланмоқчи бўлсанг, сенга Қурайшнинг энг гўзал аёлларидан хоҳлаганингни олиб берайлик. Агар жин ва шайтонга чалинган бўлсанг, сени табибларга кўрсатайлик, токи бу дарддан фориғ бўлгин. Аммо энг асосийси – сен бу даъвойингдан воз кечишинг керак!”\nПайғамбаримиз (соллаллоҳу алайҳи ва саллам) уларга бундай жавоб қилдилар:\nПайғамбаримиз (соллаллоҳу алайҳи ва саллам)нинг бу жавоблари, азму қарорлари, мустаҳкам имонлари мушрикларни титратди. Исломнинг кундан-кунга ёйилиб бораётгани уларни хавотирга солди. Ислом бутга сиғинишни ман этгандан кейин уларнинг хусумати янада ошди. Мушриклар Абу Толибга ҳам, Пайғамбаримиз (соллаллоҳу алайҳи ва саллам)га ҳам учрашиш, гаплашишдан фойда йўқ, деб хулоса чиқарди ва энди мусулмонларга, Исломга янги кирувчиларга қаршилик ҳамда тазйиқ ўтказишга бел боғлади. Улар Расулуллоҳ (соллаллоҳу алайҳи ва саллам)ни ва у кишига эргашганларни бир маҳаллага қамаб, савдо-сотиқдан, озиқ-овқатдан кесиб қўйишди. Мусулмон болаларининг очликдан фарёд ва фиғонлари Макка кўчаларини ларзага келтирса ҳам, уларга озиқ-овқат берилмади. Иккинчи томондан, улар мусулмонларни қаттиқ ҳақорат қилиб, уларни жиннига чиқаришар эди. Мўминлар бу жабру ситамларга чидамай, бошқа жойларга бош олиб кетишни ўйларди. Уларнинг бир қисмига Ҳабашистонга кетишга ижозат берилди. Бундан қўрққан мушриклар Ҳабашистон қиролидан уларни қайтаришни сўради.\nҚирол муҳожирларни ҳузурига чақириб, улардан Пайғамбаримиз (соллаллоҳу алайҳи ва саллам) ҳақларида сўради. Насронийлар эътиқод қиладиган Исо (алайҳиссалом) ҳақидаги фикрларини сўради. Муҳожирлар бошлиғи Жаъфар ибн Абу Толиб қиролга Марям сурасидан қироат қилиб берди. Буни эшитган Ҳабашистон қироли кўзларига ёш олиб:\n“Бу китоб билан ҳазрат Исога нозил бўлган китобнинг манбаи бирдир”, деб қалбида имон келтирди ва мусулмонларни ўз ҳимоясига олди.


ҚАНДЛИ ДИАБЕТ — Марғилон ҳақиқати\nҚандли диабет моддалар алмашинуви бузилиши билан кечадиган, қондаги қанд миқдори ошишига сабаб бўлувчи омиллар билан характерланувчи касалликдир. Бунинг негизида инсон организмида инсулин етишмаслиги кузатилади. Дунё миқёсида қандли диабетга чалинганлар сони кундан кунга кўпайиб бормоқда. Жаҳон Соғлиқни Сақлаш Ташкилоти маълумотига кўра, 2013 йилда қандли диабет билан дунёда 366 миллион аҳоли назоратда турган бўлса, 2025 йилга келиб бу кўрсаткич 480 миллионга етиши тахмин қилинмоқда.\nКасалликнинг олдини олиш чоралари: Қандли диабетнинг 1-тури аутоиммун касалликлар тоифасига кириб, унинг олдини олиш тиббиётнинг долзарб вазифаларидан бирига айланмоқда. Афсуски, бу муаммо дунё олимларини ҳам ташвишга солиб, касаллик ечимига шу кунга қадар аниқлик киритилмаяпти. Ушбу касалликка қарши курашда беморнинг соғлом турмуш тарзига амал қилиш муҳим ўрин эгаллайди. Бунинг учун жисмоний зўриқишдан сақланиш, тана вазнини меъёрида ушлаб туриш, тамаки ва алькоголли маҳсулотларни иложи борича истеъмол қилмаслик керак.\nКасаллик белгилари қуйидагича кечади: чанқаш, тез-тез пешобга чиқиш, холсизлик, чарчоқ, мадорсизлик, асабийлик, тана вазни камайиши (одатда Қандли Диабетнинг 1-турида яққол кузатилади), кўнгил айниши (баъзан қайт қилиш), кўриш қобилиятида бузилиш билан кечади. Қандли диабетнинг 2-турида айни шу белгилар узоқ вақт кузатилмаслиги мумкин. Бунинг натижасида касаллик ташхиси кеч қўйилади. Моддалар алмашинувининг бузилиши рўй берган шахсларда қандли диабет билан касалланиш даражаси юқорироқ бўлади.\nХавф гуруҳидаги шахсларга ортиқча вазнга эга шахслар, яқин қариндош-уруғида қандли диабет билан оғриган бемори борлар, юрак ишемик хасталигини (миокард инфаркти, инсульт) бошидан ўтказганлар, кам ҳаракатли ҳаёт тарзига амал қилувчилар киради.\nКасалликни даволаш: қандли диабетнинг 1-турида парҳезли овқатланиш, жисмоний фаоллик ва организм эҳтиёжига қараб инсулин қабул қилиш асосий даво ҳисобланади. Қандли диабет 2-турини даволаш кўп қиррали бўлади: парҳез, жисмоний ҳаракат (жисмоний фаоллик: ёшга, қандли диабет асоратлари, сурункали касалликларни ҳисобга олган ҳолда индивидуал шаклда белгиланади). Умумий тавсияларга қуйидагилар киради: кунига 30-45 минут, хафтасига 150 минутдан ортиқ мунтазам равишда ўрта интенсивликда пиёда юриш, сузиш, велосипедда учиш, қанд миқдорини пасайтирувчи дорилар (таблеткалар ёки инсулин), тана вазни, қон босими, липидларни меъёрлаш ва ўзини-ўзи назорат қилиш ва мунтазам парҳезга амал қилишдир.\nПарҳездан мақсад: овқатланиш тартибини тўғри ташкил этиш, организмга углеводнинг зарур миқдорида бўлишини йўлга қўйиш ҳамда беморнинг кайфияти ва иш фаолиятини кўтарувчи муҳит яратиш зарур.\nПарҳез белгиларнинг умумий характеристикаси: қандли диабет билан хасталанган беморлар мунтазам ва маълум вақтга риоя қилган ҳолда овқатланишлари зарур. Парҳезда беморлар озиқлантирувчи моддалар миқдорига қаттиқ риоя қилишлари зарур. Қандли диабетга чалинган беморлар кўпроқ сабзавотлар (картошка, маккажўхори ва дуккаклилардан ташқари) истеъмол қилишлари зарур. Сабзавотларнинг калорияси унчалик баланд бўлмаса ҳам, таркибида инсон организмига зарур бўлган минерал тузлар ва витаминлар бўлишига аҳамият бериш зарур. Бу касалликка чалинган беморлар суюқликларни кўп ичишлари, аммо оддий шакар қўшилган ширин ичимликлар истеъмол қилмаслиги зарур. Чанқоқни қондириш учун минерал сувлар, лимонли чой ёки томатли соклар ичилгани маъқул. Картошкали, макаронли, ёрмали суюқ, сутли, овқатлар ва гўшт маҳсулотлари, мева, ёғлар меъёрлаштирилади. Овқатни илиқ ҳолда бир кунда 4-5 маҳалга тақсимлаб истеъмол қилиш керак.\nКасаллик асоратлари: узоқ вақт мобайнида қонда қанд миқдори меъёридан юқори бўлиши оқибатида айрим асоратлар, яъни кўрлик, буйрак етишмоқчилиги, оёқларда қорасон, инфаркт ва инсулт юзага келади. Товонда юзага келадиган ҳар қандай муаммо (шикастланиш, шилиниш, яллиғланиш) юзасидан қандли диабетни даволовчи жарроҳга мурожаат қилиши лозим. Шу билан бир қаторда, қон босими, липидлар, тана вазнини меъёрлаш ва ўзини ўзи назорат қилиш керак бўлади. Асоратларни олдини олиш учун беморлар қондаги қанд миқдорини меъёрига яқин кўрсаткичда ушлаб туриши лозим.\nФарғона вилояти эндокринология диспансери умумий эндокринология бўлими мудири, олий тоифали шифокор.


Порошенко Путин билан суҳбат қилмоқчи - 11.08.2016, Sputnik Ўзбекистон\nЧоршанба куни Россия ФХХ Украина Мудофаа вазирлиги томонидан Қримда амалга оширилиши керак бўлган бир неча терактларнинг олдини олишга муваффақ бўлган эди. 11.08.2016, Sputnik Ўзбекистон\n19:37 11.08.2016 (янгиланди: 19:39 11.08.2016)\n© Sputnik / Стрингер / Фотобанкка ўтишУкраина президенти Пётр Порошенко\nЧоршанба куни Россия ФХХ Украина Мудофаа вазирлиги томонидан Қримда амалга оширилиши керак бўлган бир неча терактларнинг олдини олишга муваффақ бўлган эди.\nТОШКЕНТ, 11 авг – Sputnik. Украина президенти мамалкат ташқи ишлар вазирлигига, Россия президенти Владимир Путин билан, Қримда бўлиб ўтган воқеалар юзасидан суҳбат ташкил қилишни топширди, деб хабар қилмоқда Украина президенти матбуот хизмати.\nУндан ташқари Порошенко Германия ва Франция раҳбарияти билан уч томонлама “норманд формати” шаклида суҳбат қилмоқчи. Ундан ташқари Украина раҳбари АҚШ вице-президенти Жозеф Байден ва Европа Иттифоқи президенти Доналд Туск билан ҳам гаплашмоқчи.\nУкраина БМТ Хавфсизлик кенгашида, Украина — Қрим чегарасида ОБСЕ кузатувчилари сонини кўпайтиришни муҳокамага чиқаришни режалаштирган.\nБундан олдинроқ, Украина президенти, Қрим ярим ороли ва Донбасс чегараси яқинида бўлган, мамлакат қуролли кучларининг барча бўлимларини кучайтирилган жанговар таёргарлик даражасига келтириш ҳақида буйруқ берган эди.\nЧоршанба куни Россия Федерал хавфсизлик хизмати, Украина Мудофаа вазирлигининг Бош разведка бошқармаси томонидан, Қримда амалга оширилиши керак бўлган терактларнинг олди олинганини хабар қилган эди. Айни дамда Қримда ва чегара назорат пунктларида хавфсизлик чоралари кучайтирилган.\nРоссия президенти Владимир Путин, бундай шароитда “Норманд тўртлиги” шаклида музокара ўтказиш беҳуда эканлигини таъкидлаган эди.


Энг кўп маош оладиган давлат раҳбарлари рейтинги эълон қилинди\n23:02 / 15.11.2016\nУнга кўра, биринчи ўринни 400 минг доллар йиллик маош билан АҚШ президенти Барак Обама эгаллаб турибди.\nИккинчи ўринда 260 минг долларлик йиллик маош билан Канада бош вазири Жастин Трюдо, учинчи ўринда эса 234 минг долларлик йиллик маош билан Германия канцлери Ангела Меркель бормоқда.\nФранция президенти Франсуа Олланд саккизинчи ўринда қайд этилган. Унинг маоши бир йилга 194 минг долларни ташкил этар экан.\nОлландан кейин Россия президенти Владимир Путин бормоқда – йилига 136 минг долларлик маош билан тўққизинчи ўрин. Кучли ўнталикни Италия бош вазири Маттео Ренци 125 минг долларлик йиллик маоши билан ёпиб берган.\nРўйхатга, шунингдек, ЖАР президенти Жейкоб Зума (223 минг доллар), Туркия президенти Ражаб Эрдўған (197 минг доллар), Буюк Британия бош вазири Тереза Мэй (215 минг доллар) ва Япония бош вазири Синдзо Абэ (203 минг доллар) ҳам киритилган.\nЎзбекистоннинг 9 та шаҳрида чиқиндини йиғиш ва қайта ишлаш кластерлари ишга туширилади


Жахонгир Ортиқхўжаев бузилган 78-уй эгаларининг муаммоларини ҳал қилиш учун 25 майгача муддат белгилади / Ўзбекистон янгиликлари, энг сўнгги хабарлар\nЖахонгир Ортиқхўжаев бузилган 78-уй эгаларининг муаммоларини ҳал қилиш учун 25 майгача муддат белгилади\n20 май куни Тошкент шаҳар ҳокимлигида Жаҳонгир Ортиқхўжаев илгари анҳор бўйида жойлашган ва бузилган 78-уй эгалари билан учрашди. Ҳозирги кунда учрашув иштирокчилари янги манзилда – Қозиробод кўчасида яна ўша анхор бўйидаги 7 та хонадонларнинг эгалари бўлишди.\nУчрашувга янги уйлардаги коммуникация хизматларининг қисман уланмаганлиги сабаб бўлди. Айни пайтда ушбу уйларда газ ва электр таъминоти йўлга қўйилган. Сув таъминоти эса ҳокимият масъуллари сўзларига кўра, марказий каналга уланган бўлиб, тез орада тўлиқ йўлга қўйилади. Шунингдек, собиқ 78-уй бошқа аҳолисининг Қори Ниёзий кўчасидаги уйларга кўчиши масаласи кўтарилди. Бироқ, бугунги кунда янги уйларда қурилиш ишлари давом этаётгани сабаб, у ерга кўчиб ўтишнинг имкони йўқ.\nФуқаролар янги уйга кўчиш жараёнининг кечикаётганлиги ва шу туфайли ҳозирда яшаётган уйларининг ижара хақи ошаётгани туғрисида ҳамда якуний таъмирлаш ишлари билан боғлиқ ноқулайликлар хақида ўз муаммоларини маълум қилишди.\nБарча камчиликларни бартараф этиш учун 25 май шанба кунигача муддат белгиланиб, ижара хақи тўлови муамоси ҳам ижобий ҳал қилинди. Кўчиш ва мебелларни ташиш учун транспорт билан ҳам таъминлаш хақида кўрсатма берилди.


Сеулдан муносабат: Ўзбекистон Президентининг Корея Республикасига (...)\nСеулдан муносабат: Ўзбекистон Президентининг Корея Республикасига ташрифи якунлари жанубий кореялик сармоядорлар учун Ўзбекистон бозорида катта имкониятлар очади\n«Hanshin Engineering & Construction» компанияси президенти Чои Мун Кью “Дунё” ахборот агентлигига Ўзбекистон Президентининг Корея Республикасига амалга оширган давлат ташрифи якунларини қўйидагича шаҳлади:\nПрезидент Шавкат Мирзиёевнинг Жанубий Кореяга давлат ташрифи ва Президент Мун Чжэ Ин билан учрашуви мамлакатларимиз ўртасидаги сиёсий мулоқот, иқтисодий алоқалар ва юқори технологияли саноат ҳамкорлигини ривожлантиришда икки томонлама муносабатларни сифат жиҳатидан янги босқичга олиб чиқишга хизмат қилади.\nБундан ташқари, Ўзбекистон ва Жанубий Корея Президентлари ўртасидаги шахсий дўстлик муносабатлари ўзаро манфаатдорлик ва алоҳида стратегик шерикликка асосланган юқори даражадаги давлатлараро мулоқотни таъминламоқда.\nШуни алоҳида таъкидлашни истардимки, Ўзбекистоннинг халқаро майдондаги сиёсий нуфузи йил сайин ошиб бормоқда. Умид қиламизки, яқин йилларда республика ишончли равишда дунёнинг ривожланган ва рақобатбардош давлатларидан бирига айланади.\nБизнинг «Hanshin Engineering & Construction Co., Ltd» компаниямиз 2020 йилдан буён ўзбекистонлик шериклар билан инвестиция лойиҳаларини амалга ошириш бўйича фаол музокаралар олиб бормоқда.\nМасалан, Фарғона вилояти Қўқон шаҳрида маҳаллий аҳолининг юқори турмуш даражасини таъминлаш учун барча зарур инфратузилмага эга турар-жой мажмуасини қуришни режалаштирмоқда.\nМазкур лойиҳага ажратилган тўғридан-тўғри инвестициялар миқдори 250 миллион долларни ташкил этади. Натижада Жанубий Корея андозаларига мос равишда 5 минг оилага мўлжалланган замонавий турар-жой мажмуаси, мактаб ва болалар боғчаси, савдо иншоотлари ва яшил ҳудудлар барпо этилади.\nЖорий йилнинг сентябрь ойида ушбу мажмуанинг тақдимотини ўтказдик. Ҳозирда қурилиш ишлари жадал суръатларда олиб борилмоқда ва лойиҳа бўйича барча ишлар 2025 йилда якунланиши режалаштирилган.\nHanshin Park City деб номланган келажак мажмуаси кўп қаватли уй-жой ва ижтимоий инфратузилмани ўз ичига олган замонавий лойиҳадир. Ушбу мажмуа Ўзбекистон ва Жанубий Корея ўртасидаги дўстлик рамзига айланишига ишонамиз.\nЎзбекистон Президентининг Жанубий Кореяга давлат ташрифи якунлари Жанубий кореялик сармоядорлар учун Ўзбекистон бозорида катта имкониятлар эшигини очиб беришига аминмиз. «Hanshin Engineering & Construction Co., Ltd» Ўзбекистон билан сармоявий ҳамкорликни янада фаол ривожлантиришдан манфаатдор.


Афғонистондаги уруш қачон якун топади?\n01:31 10 Июл 2020\nУруш Афғонистонни "севади"\nSputnik / А. Соломонов\n14:48 08.02.2019 Ҳавола олиш\nРостислав Ищенко. Sputnik Ўзбекистон\nБиз Афғонистон узлуксиз уруш исканжасида эканига кўникканмиз. Қирқ йилдан ошди. Мамлакатда чет эл қўшинлари бўлмаганида афғонлар фуқаролар урушида бир-бирини ўлдирадилар. Чет эл контингенти пайдо бўлса: фарқи йўқ, у хоҳ совет, хоҳ америка ёки кўпмиллатли қўшин бўлсин, унга қарши урушга отланадилар...\nАйтиш мумкин-ки, у ҳозирги даврнинг энг узоқ узлуксиз давом этаётган урушидир. Энг ҳайратланарлиси, бир қанча, нисбатан қисқа даврларни ҳисобга олмаганда (шулардан энг сўнгиси 1919-1973 йилларга тўғри келган), Афғонистон деярли ҳамиша жанг қилиб келган. Кўпроқ ҳужумлардан ҳимояланган, баъзида ўзи тажовузкор бўлган. Аммо Марказий Осиё қаъридаги ушбу бир бўлак қуруқликда урушлар инсоният тарихи давомида тўхтамаган.\nУрушлар ҳеч қачон тўхтамаган\nБу ерда 100-200 йил оралиғи билан сулола ва шоҳликлар бир-бирини алмаштирган. Афғонистон - уруш қилмаган авлоди мутлақо мавжуд бўлмаган мамлакатдир, бу ерда урушда туғилиб, урушда ўлиб кетган авлодлар ҳам бор. Ерлари у қадар унумдор эмас, иқлими (ўта ноқулай) кескин континентал, чекланган захирали фойдали қазилмаларини фақат машаққатли меҳнат натижасида қазиб олиш мумкин бўлган Афғонистон нимаси билан ўзига тортади?\nМинг йилликлар давомида Афғонистон нима сабабдан истилочилар диққат-марказида бўлиб келмоқда? 19-аср охирида эса ўша даврнинг глобал империялари - Буюк Британия ва Россия ўртасида Афғонистон учун уруш бошланишига бир баҳя қолган, шу билан бирга бу икки империянинг бирортаси уни ўз сарҳадларига қўшиб олишни режалаштирмаган. Петербург ҳам, Лондон ҳам маҳаллий амирга у ўз ҳудуди орқали бошқа давлатлар ҳарбий экспедицияларини ўтказмаслиги учунгина таъсир кўрсатишдан манфаатдор бўлган.\nАфғонистоннинг жўғрофий жойлашуви катта аҳамият касб этган. Россия - Афғонистон инглизлар учун Марказий Осиё дарвозаси бўлиб хизмат қилишидан қўрққан бўлса, Лондон ушбу мамлакатни бошқариш орқали марказий Россия, Сибирь ва Узоқ Шарқ ўртасидаги катта кўламдаги, суст қўриқланадиган коммуникацияларни нишон остида ушлашга муваффақ бўлар эди.\nБуюк Британия шунингдек, Афғонистон рус қўшинлари учун Ҳиндистонга кўприк бўлишидан ҳам жуда ҳадиксираган.\nАфғонистон қитъадаги шимолдан жанубга ва жанубдан шимолга ўтадиган йўлларнигина назорат қилмаган. У бир вақтнинг ўзида Ҳиндистон, Ўрта Осиё, Хитой ва Эрон учун дарвоза бўлган.\nУ қадимий Евроосиё савдо йўлларини туташтирувчи чорраҳадир. Савдо йўллари эса ҳамиша ҳарбий йўллар вазифасини ҳам ўтаган. Истилочилар ҳар доим савдо карвонлари изларидан ҳаракатланганлар.\nЦивилизация муайян гуллаган даврларда урушлар қулай савдо шароитлари, савдо йўлларида ортиқчалик қилган воситачиларни йўқ қилиш мақсадида олиб борилган. Лекин уларнинг барчаси моддий (савдо-иқтисодий) асосга эга бўлган ва бундан келиб чиқадики, армиялар (денгиз ва океанларда - флотлар) муқаррар айнан савдо йўлларига чиқишган.\nБутун Евроосиё савдо йўллари чорраҳаси - стратегик аҳамиятга эга позиция бўлиб, уни эгаллаш орқали минтақадаги савдонинг энг даромадли оқимларини назорат қилиш мумкин. Биз яна иккита ҳудди шундай стратегик муҳим нуқталарни биламиз. Бу Леванта мамлакатлари (Сурия, Фаластин, Ливан), ҳамда Кичик Осиё.\nҲатто ҳозир ҳам Россия ва АҚШ ўртасидаги глобал можаро ҳам (Суриядаги икки давлат доимий қўшинлари ўртасидаги (расмий бўлмаса-да) бир-бирига қарши туришлар орқали) моддий тус олди. Шундай экан, келинг эслайлик, 1989-йил совет қўшинлари Афғонистонни тарк этиши билан, АҚШ шу заҳоти бу минтақага сиёсий аралашувни бошлаган эди. Америка гумаштасининг фуқаролар урушида толиблардан қўли калталик қилаётгани маълум бўлгач, Афғонистонда шу заҳоти халқаро коалиция кўринишидаги ниқобни ҳатто ўнглаб тақиб олмаган америка қўшинлари ҳозиру-нозир бўлди.\nФақатгина АҚШ эмас\nБугун, Афғонистонда кўп қололмаслиги равшан бўлиб қолган америкаликлар ўз қўшинларини олиб чиқиб кетишга тайёр турган бир вақтда, Россия бир-бирига қарши турган томонларга воситачилик хизматини, яъни фуқаролик урушига нуқта қўядиган афғонлараро музокаралар ташкилотчиси бўлишни таклиф этиб, ушбу минтақага ўз сиёсий аралашувини бошламоқда.\nТолибон: АҚШ апрел ойигача Афғонистондан ўз қўшинларининг яримини олиб кетишга ваъда берди\nХитой ҳам минтақада фаол ишламоқда. У Покистонда мустаҳкам ўрин олишга ва у ердан туриб Афғонистонга таъсир кўрсатишга уринмоқда. Эрон ҳам (Афғонистон унинг таркибида кўп маротаба бўлган) ўз манфаатларини унутган эмас ва ўз кучи ва имкониятларидан келиб чиқиб вазиятни назорат қилишга уринмоқда.\nАфғонистон - энди ташкил топаётган Янги Буюк Ипак йўлида муҳим бўғиндир. Тўғри, уни айланиб ўтса ҳам бўлади. Аммо бу ҳуддуддан Шимолий денгиз йўлидан ташқари барча мавжуд маршрутлар устидан ҳарбий-сиёсий назоратни осонликча амалга ошириш мумкин.\nЧунки, ҳар бир потенциал йўлакчада блок-постда ўтиришгина эмас, балки исталган вақтда ҳар қандай транспорт артериясини кесиб қўйиш ҳам жуда муҳим. Афғонистон эгаси эса, континентал Евроосиё транспорт артериясини кесиш имконига эга бўлади, худди Яқин Шарқ эгаси Осиёдан Европага борувчи асосий денгиз ва қуруқлик йўлларини назорат қилганидек.\nДунё океанида америка флоти умуман олганда ўзини яхши тутмоқда. Аммо АҚШнинг бутун бошли глобал стратегияси шунга асосланадики, улар исталган вақтда ҳар қандай давлатнинг денгиз коммуникацияларини узиб қўйишлари мумкин. Қўшма Штатларнинг Россия билан абадий қарама-қаршиликлари маъноси шунда-ки, Россия бошқа ҳар қандай йирик державалардан фарқли ўлароқ денгиз коммуникацияларига қарамлиги анча кам.\nЎзгарган дунёда Россия бутун Евроосиёни бирлаштирувчи континентал савдо кўпригига айланмоқда ва америка флоти уни назорат қилолмайди. Вашингтоннинг кейинги 15 йил давомида Москвани америка гегемониясини тан олдириш ва сўзсиз итоат қилдириш бўйича уринишлари ҳам айнан шу билан боғлиқ.\nЎзбекистон Афғонистон шимолида темир йўллар қуриши керак - Верхотуров\nЎз ҳарбийлари ва техникасини йўқотаётган, мамлакат ҳудудининг каттагина қисмида назоратни бой берган, олиб борган ҳарбий операцияси деярли "йўққа чиққан" АҚШ шу боис ҳам Афғонистонда ҳеч бўлмаганда "илиниб қолиш" учун титраб-қақшаб ҳаракат қилмоқда.\nРоссия минтақада америка фаолиятини аввалига назорат қилиш, сўнгра АҚШни у ердан сиқиб чиқариш учун бор ҳаракатни амалга оширди. Россиянинг Тожикистондаги ҳарбий базаси худди шу мақсадда қолдирилган эди. Умуман олганда, Россиянинг Афғонистонда ўз қўшинлари контингентини ушлаб туришига эҳтиёж ҳам йўқ. Тожикистондаги базаси етарли.\nМосквага, худди юз йил олдинги сингари Афғонистонда бегона контингент жойлашмаслиги муҳим.\nШу боис ҳам, АҚШ учун шундай шароит яратилган-ки, у ҳар қандай шароитда Афғонистонни тарк этишга мажбур бўлади. Уларнинг муаммоси толибларда эмас. Улар толиблар билан юз йил ҳам жанг олиб боришлари мумкин. Уларнинг муаммоси - афғон коммуникациялари Россия ва Хитой томонидан олиб қўйилганида. АҚШ ишончли ва мустақил таъминот линиясини йўлга қўя олмади. Афғонистондаги мақсади - Россия ва Хитойнинг континентал коммуникацияларига таҳдид қилувчи гуруҳни ушлаб туриш эса (ушбу гуруҳ коммуникациялари Россия ва Хитой назоратида бўлиб турган бир вақтда) ҳеч бир маъно касб этмайди.\nШу боис, АҚШ ҳар қандай усул билан Хитой Россия ўртасида ҳарбий-сиёсий рақобатни юзага келтиришга уриниб келган ва бундан кейин ҳам уринишда давом этади. Ўшанда рақиблардан бири АҚШ иттифоқдошига айланиб, улар Афғонистон билан мустақил коммуникация чизиғига эга бўладилар, яъни қуруқликдаги евроосиё коммуникациялар устидан назоратни қўлга киритадилар. Ахир АҚШга ўзининг глобал гегемониясини ростдан тиклаши учун худди мана шу нарса етишмаяпти.\nЎзаро манфаатларни таъминлаш йўлида\nРоссиянинг Афғонистонга кириши учун зарурати йўқ. Шундай қилиш керак-ки, у ерда бошқалар бўлмасин, ёки ўша бошқаларнинг Афғонистондаги бўлишини нафақат маънисиз, балки "ўз-ўзини ўлдириш билан тенг" ҳолатга айлантириш лозим.\nСўнгги йилларда Россия чуқур ўйланган, стратегик ишончли ва ресурсларни тежовчи сиёсатни олиб бормоқда ва ўз кучларини коинотнинг стратегик муҳим нуқталарида жамламоқда. Бу нуқталар устидан назорат жаҳон устидан назорат қилишни таъминлаб беради. Амалиёт шуни кўрсатмоқдаки, аниқ нуқтада кўп қўшинларга эгалик қилиш ва ҳатто аксарият ҳолларда у ерларда қўшин сақлаш шарт эмас. Ўз кучларини шундай жойлаш муҳим-ки - стратегик нуқтани эгаллаш рақиб учун фойдасиз ёки фалокатли бўлсин. Ва. албатта, стратегик регион туб яшовчилари билан яхши, конструктив алоқаларни ўрнатиш муҳим.\nАфғонистондаги совет иттифоқи операцияси шуни кўрсатдики, регионни қўшинлар билан тўлдириш, кўп йиллик можаро ботқоғига ботиш мумкин, аммо бу билан асосий масала - стратегик манфаатлар таъминотини ҳал этиб бўлмайди. Чунки муаммо армия ғалаба билан қайтсагина таъминланади, унинг муваффақиятлари эса тегишли битимда қайд этилади. Армия давлатни ҳолдан тойдирадиган урушни олиб борадиган бўлса, қўшин ва қўмондонлар қандай ғалабаларга эришишмасин, асосий ғалаба бўлмайди - чунки жанговар ҳаракатлар мақсадига эришилмаган бўлади.\nАфғонистон Қироллиги билан ажойиб муносабатларда бўлган СССР тажрибаси шуни кўрсатди-ки, бу территорияни фақатгина маҳаллий сиёсий тузилмалар қўллаб-қувватлашига таяниб ишончли назорат қилиш мумкин. Бу учун эса уларни қўшинлар билан қўрқитиш, ёки бундан ҳам ёмони абадий уруш исканжасида бўлган давлатни истило қилишга ҳаракат қилиш эмас, балки унинг самимий дўсти ва савдо-иқтисодий фаолиятда ўзароманфаатли шеригига айланмоқ лозим.\nРоссия ва Афғонистон манфаатлари эса бир-бирига мос. Москва ҳам, Қобул ҳам - афғон халқи ўз тақдирини ўзи ҳал этишини, Афғонистон ҳудуди эса чет эл ҳарбий-сиёсий иштирокидан озод бўлишини исташади.


Жамият Дунё Футбол Мутолаа Жиноят Савол-жавоб Шоу-бизнес Hi-tech Lady Саломатлик Мозийдан садо Ҳидоят сари Қандай чойни ёқтирасиз?\t09:49, 20 сентябрь 2016\tКўк чой: асабларингиз жойида!\nБундай чойни ёқтирадиган инсонлар таваккал қилишдан чўчишмайди. Бироқ узоқни тўғри кўзлашда адашишлари мумкин. Уларга яқинлари билан маслаҳатлашиш ва гоҳида ақлга эмас, юракка қулоқ тутиш тавсия этилади.


Агар бир киши иккинчисидан қарздор бўлса, қарз берган инсон қарз олган биродарининг уйига борса, унинг уйида овқат ейиши мумкинми? Бир мажлисда: «Бундай қилиш мумкин эмас», дейишди ва уй эгасига қарз берган биродаримиз мажлисни ташлаб чиқиб кетди. Шу тўғрими?\nУшбу савол ҳозирги кунда жамиятимизда ҳукм сураётган бир нохуш ҳолни ўзида акс эттирган саволдир. Бу – бизда Ислом таълимотини тўлақонли ўрганилмаслиги, Исломни ўрганишда пала-партишлик, ўзбошимчалик билан иш тутилиши, интизомнинг йўқлиги сабабидан келиб чиққан бир нохушликдир. Китоб ёзиб ёки таржима қилиб, уни бозорга чиқариш иштиёқида шариатдан хабардор ёки хабардор бўлмаган, турли савиядаги, турли маълумотдаги, турли дунёқарашдаги кишиларнинг диний китоблар орқали ҳам дунёвий, ҳам маънавий обрў қозониш каби мақсадларда ҳар хил китобларни тартибсиз равишда чиқаравериши оқибатида мана шу нохуш ҳолат юзага келган. Қолаверса, диний китобларни бетартиб, узди-юлди қилиб ўқиш ҳам бу нарсаларга сабаб бўлмоқда.\nМазкур саволга ўхшаган саволлар анчагина бор. Баъзи бир кишилар юқорида айтилгани каби савияси паст, билиб-билмай таснийф этилган китобларни ўқиб олиб, ғоят катта тушкунликка тушганлари, шунча йилги иймон-эътиқодим нима бўлди, деган маънодаги саволларни Ўртага ташлаётганлари ва бошқа шу каби ҳолатлар жуда кенг тарқалгани ҳеч кимга сир эмас.\nКатта ёшдаги бир ҳожи оғамиз ўзининг ниъоятда сирли гапи борлиги, ёлғиз гаплашиш кераклиги тўғрисида илтимос қилиб: «Мен бир китоб ўқиган эдим, саксон ёшимгача бўлган муддатдаги иймон-эътиқодим тўғрисида шубҳага тушиб қолдим, энди буёғи нима бўлади, деган ташвишдаман», деб сўз бошладилар. Шунда мен: «Эҳтимол, фалон китобни ўқигандирсиз», десам, у киши: «Ҳа, ҳа, ўша», дедилар. Мен: «Ундай бўлса, ташвишингиз беҳуда, у ерда бошқа маънодаги гаплар сиз ўқиган каби ифодаланиб қолган, шунинг учун ҳам сизга жуда оғир туюлиб кетган бўлса керак», деган жавобни бериб, кўнгилларини кўтариб, тўғрисини айтган бўлдим.\nИмом домлаларимиздан бири баъзи бир дўстлари билан бирга кечаси, ёмғир ёғиб турган пайтда чақириб келишди. Ўтиргандан сўнг: «Масжидда бундоқ-бундоқ бўлган эди, кейин уни бундай қилиб тузатдик. Лекин ҳозир мен мусулмонлигим қолдими-қолмадими, аёлим талоқ бўлдими-бўлмадими, шуни сўрагани келдим», дедилар. Мен у кишига билганимча тушунтириб, киши бу билан иймондан чиқмаслигини, эр-хотиннинг орасига талоқ тушмаслигини тушунтириб бердим. Шунда у киши қўйниларидан бир китобни чиқариб, очиб менга кўрсатдилар. «Мана шу ерини ўқиганимдан бери умуман уйқум ҳам йўқ, ҳаловатим ҳам йўқ: мен кофир бўлибман, аёлим талоқ бўлибди, деган хаёлдаман», дея ташвиш билдирдилар.\nБунга ўхшаш мисоллар жуда ҳам кўп. Мана, биттаси кўз олдимизда турибди. Бир одам иккинчи одамдан қарз олган, қарз берувчи қарздорнинг уйига бошқа меҳмонлар билан бирга келган ва қарз бергани рўкач қилиниб меҳмондорчиликдан чиқариб юборилган. Қарз бергани учун қарздорнинг уйидан овқат ейиши мумкин эмаслиги айтилган. Буни ўша мажлисда ўтирганлар ўзларининг хаёлларидан чиқариб айтишмаган. Балки, ҳозирги кунларда таржима қилиниб, кишиларнинг қўлига етиб борган китобларнинг бирида мана шу нарса айтилган бўлган. Қарз берган киши қарз олганнинг таомини еса, рибохўр бўлади, дарахтининг соясида ўтирса, рибохўр бўлади ва шунга ўхшаган гаплар айтилган. Ана шунинг эътиборидан, ҳалиги киши қарздорнинг уйидан чиқариб юборилган.\nАслида, ўша гапларни тушуниш учун бироз зиёда илм керак, уларни уқа билиш керак, ораларини фарқлай олишни уддалаш керак. Бу каби масалаларни тўғри тушуниш учун бу борада бироз тўхталишимизга тўғри келади.\nШариатимизнинг аҳкомларини тушунишда фатво тарафи назарда тутилади. Яъни, зоҳирий кўриниш, аҳкомларни ўрнига қўйиб адо этиш ҳолатлари эътиборга олинади. Лекин руҳий тарбия маъносида, тасаввуфнинг юқори босқичларида тақво жиҳати эътиборга олинади, гаплар тақво юзасидан гапирилади. Бунда амалнинг ички – руҳий-маънавий, ботиний аҳкомлари тўғрисида гап кетади. Фатво тарафини олиш шариатнинг, фиқҳ илмининг асоси ҳисобланса, тақво тарафини олиш юқори даражаларга кўтарилиш, қалбнинг ҳолатини аҳкомларга боғлаш билан бўлади.\nБуни яхши тушуниш учун, келинг, яхшиси, бир мисол келтирайлик. Тасаввуфга кўра рўза уч даражада бўлади: биринчиси: омманинг даражаси бўлиб, у авом халқнинг рўзаси ҳисобланади; иккинчиси: хосларнинг рўзаси бўлиб, ўрта даража ҳисобланади; учинчиси: хослар хосининг рўзаси бўлиб, бу энг юқори босқичдир.\nБиринчи даражада қорин ва фарж шаҳватини тийиш билан рўза ҳисобга ўтади. Демак, қоринга ёки жинсий алоқага оид нарсалардан ўзини тийиш билан инсон омманинг рўзасини, умумий рўзани тутган бўлади.\nИккинчи босқичда қорин ва фарж шаҳватларидан ўзини тийиш билан бирга, кўз, қулоқ, оғиз, қўл, оёқ каби бошқа аъзоларни ҳам гуноҳдан сақлайди. Демак, хос рўза тутган одам фиқҳ китобларида кўрсатилган рўза тутиш шартларига қўшимча сифатида, кўзини ҳам гуноҳлардан рўза туттириши керак, оғзини ҳам гуноҳ гаплардан, сўзлардан, ғийбатдан, бўҳтондан, туҳматдан тийиш ила рўза туттириши керак. Қўлини ҳаромга узатишдан тийиб, қўлига ҳам рўза туттириши керак, оёғига ҳам, қулоғига ҳам рўза туттириши керак ва ҳоказо.\nАна энди, ўша умумдан юқори турадиган хосларнинг рўзаси ҳақида гап кетганида, мисол учун, Суфёни Саврийдан ривоят қилинишича, «ғийбат рўзани бузади», дейилади. Бу, хосларнинг рўзасини тутиб, қориннинг ва фаржнинг шаҳватини тийиш билан бирга, кўз-қулоғини, оғзи-бурнини, қўл-оёғини харомдан тийиб юрган одам бировни ғийбат қилса, ҳалиги хос рўзаси бузилади. Лекин Аллоҳ амр қилган фарз рўза – умумий рўза бузилмайди, рўзаси очилди, энди еб-ичса ҳам бўлаверади, дейилмайди. Фақат, рўзанинг камолига футур етади, савоби камаяди. Мана шу ҳақиқатни билмаган одам ўша тасаввуф китобларидан бирини ўқиб бораётиб, унда «ғийбат рўзани бузади», деган гапни ўқиб қолса, «и-е, мен ғийбат қилиб юборган эдим-ку, демак, рўзам бузилибди-да, унинг қазосини тутай», деган хулосага келиши мумкин. Бу эса, кўриб турганингиздек, тўғри хулоса бўлмайди. Чунки, бу ерда хос рўза назарда тутилган.\nХудди шунингдек, қарз масаласида ҳам фатво ва тақво жиҳатлари бор. Фатво жиҳати ҳалол-ҳаромлигини ҳал қилса, тақво тарафи амалнинг мукаммаллигини, савоби ва натижаси тугал бўлишини таъминлайди.\nМисол учун, бир одам иккинчисига қарз берди, умумий қоида бўйича, қарз берувчи берган қарзининг устига фойда олса, яъни: «Мен сенга бунча нарсани қарз бераман, қайтараётганингда устига бунча қўшиб берасан», деб шарт қўйса, олгани рибо бўлади, бу иши судхўрлик бўлади, гуноҳ, ҳаром ҳисобланади. Аммо, қарз олган одам қарзини адо қилаётиб олган нарсасидан кўра яхшироқ шаклини қайтариб берса, рибо бўлмайди. Бунга далил Набийимиз алайҳиссаломнинг бир феълий суннатларидир.\nНабий алайҳиссалом бировдан бир ҳайвонни қарз олдилар, муддати келганда ҳалиги қарз берувчи келиб: «Мендан олган қарзингизни қайтариб беринг»,–деди. Расулуллоҳ соллаллоҳу алайҳи васаллам саҳобаларга: «Қаранглар, бизнинг ҳайвонлар ичидан бу одамдан олган қарзимизни қайтариб беринглар»,–дедилар. Саҳобалар истаб, қараб, худди ўша одамдан олинган ҳайвон сифатига эга бўлган ҳайвон ҳозир у ерда йўқ эканини, аммо ундан яхшироғи борлигини айтганларида Расулуллоҳ соллаллоҳу алайҳи васаллам: «Ўша яхшисини беринглар, қарзни қайтараётганида яхшироғини қайтариш керак», деган маънодаги гапни айтганлар.\nДемак, Набийимиз алайҳиссалом олган қарзларини қайтариб бераётиб, олганларидан кўра яхшироқ нарсани берганлар ва буни рибо ҳисобламаганлар. Шу боис, уламолар бундай молни ҳаром демаганлар.\nЭнди, тасаввуф тушунчасида, юқори ахлоқий савияда, тақво тарафини олганда, қарздордан умуман ҳеч қандай фойда кўрилмаса, савоб тўлиқ бўлади, деган маъно олға сурилиб, «қарздорнинг уйида овқат еса, рибо бўлиб қолади, дарахтининг соясида ўтирса, рибо бўлиб қолади», каби гаплар айтилади. Бу маънодаги сўзлар ана ўшандай юқори савияда юриб, юксак даражаларга эришиш ҳаракатида бўлган кишиларнинг мақомларига мос равишда, уларнинг ўзлари тушунадиган истилоҳда ифода қилингандир. Мана бу ҳақиқатни ниҳоятда яхши тушунишимиз керак.\nАлбатта, ҳар бир мўмин-мусулмон банда тақвога интилиши, юксак мақомларга етишга ҳаракат қилиши, кўпроқ ажр-савобларга эга бўлишга уриниши керак. Аммо, биз айтмоқчимизки, ҳар бир гапни тушунишда ундан кўзда тутилган маънога эътибор бериш, маълум маънода айтилган гапни умумлаштирмаслик лозим.\nКитоб чиқармоқчи ёки таржима қилмоқчи бўлганлар ундаги ҳар бир сўзга алоҳида эътибор қаратишлари керак. Одамлар ўртасида ихтилофга, келишмовчиликка, тушунмовчиликка сабаб бўладиган нарсалардан эҳтиёт бўлишлари лозим. Баъзи бир ана шундай тушунчалар бўлса, биладиганларга кўрсатиб, муаммо келтириб чиқармайдиган қилиб изоҳлаб беришлари даркор.\nХалқни қийнаш керак эмас, динини ўрганиб келаётган мусулмонларга улар тушунмайдиган, ғариб бўлган фикрларни, аҳкомларни ҳеч қандай тушунтиришсиз, изоҳсиз тақдим қилмаслик керак. Одамлар орасида ихтилоф чиқаришдан, мана бу саволга ўхшайдиган ҳар хил ҳолатларга сабаб бўлишдан мусулмонлар учун ҳеч қандай манфаат йўқ.\nЎрни келганда муҳтарам китобхонларимизга шуни ҳам таъкидлаб ўтмоқчимизки, китоб ўқийдиган бўлсаларингиз, аввал китобнинг ўзи қандай китоб эканини яхшилаб ўрганишга ҳаракат қилинглар. Китобнинг муаллифи кимлигини, ҳақиқий олимми, халқ эътиборини қозонган, уламоларнинг таҳсинига сазовор бўлган зотми ёки қандайдир бошқа касбда юриб, бу соҳага бир ъиссасини қўшмоқчи бўлган ёки обрўсини орттириш учун ҳаракат қилаётган кишими, агар китоб таржима бўлса, таржимон ким, диний таълим олган одамми ёки диндан бехабар, фақат тил билади, холосми – буларнинг ҳаммасини яхшилаб ўрганиб, кейин китобни ўқинглар.\nШунингдек, китобнинг муаллифи қайси соҳа мутахассиси экани, фақиҳми ё муҳаддисми, муфассирми ё мутасаввифми, тарихчими ё шарқшуносми, бунга ҳам эътибор бериш лозим. Валлоҳу аълам.


Никоҳ тўйи харажатларини тўлаб берадиган стартап пайдо бўлди\nНикоҳ тўйи харажатларини тўлаб берадиган SwanLuv номли стартап лойиҳаси пайдо бўлди. Шарти эса — ҳеч қачон ажрашмаслик. Агар никоҳ тўйи харажатлари тўлаб берилган жуфтлик қачондир ажрашишига тўғри келса, стартап тўлаган маблағ ва унинг фоизини қайтаришига тўғри келади. Бу ҳақда "Like It" стартап ва янгиликлар сайти хабар ёзган.\nSwanLuv АҚШ стартапи бўлиб, мақола ёзилаётган пайтда, унинг сайтидаги маълумотларга кўра 62 кундан кейин ишга тушади. У жуфтликлар учун 10 000 долларгача никоҳ тўйи харажатларини тўлаб беради ва токи жуфтлик ажрашмагунча, эвазига ҳеч нарса талаб қилмайди.\nСтартапдан фойдаланиш учун унинг сайтида анкета қолдириш керак бўлади ва лойиҳа махсус текширув алгоритми билан никоҳи мустаҳкам бўладиган жуфтликларни танлайди ҳамда уларнинг никоҳ харажатларини қоплайди.\nШунингдек, никоҳ тўйи харажатлари тўлаб берилган жуфтликларнинг кейинги оилавий турмушида қандайдир муаммолар учраса, стартап бепул маслаҳат хизматини ҳам тақдим этади.


17:30 / 08.08.2018 27777\nРеспублика олий таълим муассасаларига кириш тест синовларининг еттинчи куни – 7 август натижалари ҳақида маълумот берилди.\nТест синовлари шахсни идентификациялаш воситалари, видеофиксация ҳамда доимий видеокузатув қурилмалари билан жиҳозланган 57та бинода 16та олий таълим муассасаларининг 76та таълим йўналиши бўйича ўтказилди.\nТест синовларида 57 799 нафар абитуриент иштирок этди. Тест синовларига 1 452 нафар абитуриент келмади.\nТест синовлари тартиб қоидаларини бузганлиги сабабли 64 нафар абитуриент тест синовларидан четлаштирилди.\nТест синовларига гуруҳ назоратчилари сифатида 2 419 нафар ўқитувчилар жалб этилди.\nДавлат гранти бўйича энг юқори ўтиш бали: 168,7 балл, Бухоро давлат университетининг «Филология ва тилларни ўқитиш: инглиз тили» таълим йўналиши;\nтўлов-контракт – 152,6 балл, Фарғона давлат «Филология ва тилларни ўқитиш: инглиз тили» таълим йўналиши.\nдавлат гранти – 109,4 балл;\nтўлов-контракт – 85,6 балл.\nТест синовлари натижалари Давлат тест марказининг http://results2018.dtm.uz/ сайтида 2018 йил 8 август куни соат 17.30да эълон қилинади.\nНега айрим туманлардан абитуриентлар ўқишга кўп қабул қилинмоқда?\nҚайси туман абитуриентлари энг билимли?


Дам олиш кунлари Ўзбекистонда қуёшли ҳаво бўлиши кутилмоқда.\nТОШКЕНТ, 26 ноя - Sputnik. Келаётган дам олиш кунлари 27 - 28 ноябрда Ўзбекистонда қуёшли ҳаво бўлиши кутилмоқда. Ёғингарчилик бўлмайди. Хусусан, шанба ва якшанба кунлари: Республиканинг тоғли ҳудудларда ҳаво ўзгариб, ёмғир, қор ёғиш эҳтимоли сақланиб қолади.\nоб-ҳаво, дам олиш куни\nУшбу ҳафта дам олиш кунлари Ўзбекистонда қуёшли ҳаво бўлиши кутилмоқда. Шанба куни ўртача ҳарорат +12 даража бўлся якшанба куни у +14 дарадага кўтарилиши мумкин.\nТОШКЕНТ, 26 ноя - Sputnik. Келаётган дам олиш кунлари 27 - 28 ноябрда Ўзбекистонда қуёшли ҳаво бўлиши кутилмоқда. Ёғингарчилик бўлмайди.\nХусусан, шанба ва якшанба кунлари:\nНукус ва Урганчда ҳаво ҳарорати +2...+7 даража бўлиши кутилмоқда. Ёғингарчилик кутилмайди.\nБухоро, Навоий, Қашқадарё ва Сурхондарё вилоятларида ҳаво ҳарорати +10...+15 даража иссиқ бўлиб, ёғингарчилик кутилмайди.\nСамарқанд, Жиззах ва Сирдарё вилоятларида шанба куни ҳаво ҳарорати +8...+13 даража иссиқ бўлиб, ёғингарчилик кутилмайди. Якшанба куни ҳарорат +11...+13 даражага кўтарилади.\nТошкент шаҳри ва вилоятида ҳаво ҳарорати +10...+12 ва +11...+13 даража иссиқ бўлиб, ёғингарчилик кутилмайди. Ҳаво булутли бўлади. Якшанба куни ҳарорат +11...+13 даражага кўтарилади.\nФарғона. Андижон ва Наманган вилоятларида ҳаво ҳарорати +7...+11 даража иссиқ бўлиб, ёғингарчилик кутилмайди. Якшанба куни ҳарорат +8...+13 даражага кўтарилади.\nРеспубликанинг тоғли ҳудудларда ҳаво ўзгариб, ёмғир, қор ёғиш эҳтимоли сақланиб қолади.


Тўйни режалаштириш хизматлари\nСизнингмуҳим кунингизни режалаштириш учун хизматлар\nБу сизнинг ҳаётингизда энг муҳим воқеани замонавий, эксклюзив ва ажойиб тарзда тасвирлаб бериш усулидир. Ўзингизни ҳикоянгизни чиройли тасвирлаб беришни хоҳлайсизми? Меҳмонларнингизни тўй веб-саҳифаси билан ҳайратда қолдирмоқчимисиз? Демак бизнинг хизмат сиз учун яратилган!\nЎзингизнитўй веб-саҳифангизни яратинг\nThankYou-да рўйхатдан ўтганингиздан сўнг шахсий тўй веб-саҳифангизни яратишингиз мумкин. Меҳмонлар учун тўй ҳақидаги барча маълумотларни жойлаштиринг, фото галерея, совғалар бўлими, табриклар ва тилаклар - буларни барчаси сизнинг тўй саҳифангиз имкониятларнинг фақат кичик бир қисмидир. Саҳифадан фойдаланиш ва бошқариш жуда осон: тўй веб-саҳифасини яратилиш босқичидаёқ, саҳифа қандай кўринишга эга бўлишини кўриш мумкин.\nЎзингизнивазифалар рўйхатини тузинг\nБизнинг бепул вазифалар рўйхати билан тўингизни режалаштиришни назорат остида ушланг! Янги вазифалар яратинг, таҳрир қилинг, уларни бажарилиш жараёнини кузатинг.\nТўйингиз бюджетини ҳисобланг\nБюджет менежери сизга, тўйингиз учун ажратилган бюджетдан ортиқ маблағларни сарф этмасликка ёрдам беради. Сиз тоифаларни ва харажатлар турларини яратишингиз ва уларни таҳрирлашингиз, харажатларини тахминий ва ҳақиқий миқдорини киритишингиз, тўловларни назорат қилишингиз ва эслатмаларни яратишингиз мумкин.\nБиз биланмеҳмонлар рўйхатини тузинг\nМеҳмонлар рўйхатини тузинг, електрон почта манзилларини ва тўйда иштирок етиш тўғрисидаги маълумотларни тўпланг. Сиз танлаган манзилларга электрон тарқатмалар юборишингиз ва қидирувни осонлаштириш учун меҳмонларни гуруҳларга бўлишингиз мумкин.\nЎзингизнижойлашув режасини тузинг\nМеҳмонларни тўйхонада жойлашув тартибини режалаштириш учун оддий ва бепул хизмат. Столларни яратинг, меҳмонларни хоҳшингизга кўра бириктиринг - бу осон ва қулай!


Ўзбекистон Ташқи ишлар вазирлиги Швецияга нота юборган - BBC Uzbek - O'zbekiston\nЎзбекистон Ташқи ишлар вазирлиги Швецияга нота юборган\nСўнгги янгиланиш 5 январ 2013 - 14:04 GMT\nШу кунларда Швеция матбуотида бу мамлакат Ташқи ишлар вазирлиги Телиасонера мобил алоқа ширкатининг Ўзбекистондаги мунозарали келишувларига аралашишга мажбур бўлгани борасида хабарлар янграмоқда.\nШвецияда нашр этиладиган либерал рўзнома Dagens Nyheterнинг ёзишича, Швеция Ташқи ишлар вазири Карл Билд Ўзбек режимидан бир неча норозилик ноталарини олган.\nНоталарда швед оммавий ахборот воситаларида мазкур ишнинг ёритилиши ва Швеция прокурори Гуннар Стетларга қарши баёнотлар бор.\nБу ҳақдаги хабарни Швециянинг рус тилидаги радиоси ҳам эфирга узатган. Хабар Dagens Nyheter рўзномаси мақоласига асосланади. Унда айтилишича, Ўзбекистоннинг Ташқи Ишлар вазирлиги акцияларининг ярми давлат тасарруфида бўлган йирик телекоммуникация ширкати Телиасонеранинг беш йил олдин Ўзбекистон билан имзолаган шартномалари маҳаллий матбуотда ёритилаётганидан норозиликлар изҳор этган.\nҲозир Швецияда коррупция айбловлари билан боғлиқ маҳкама жараёни бўлиб ўтмоқда. Телиасонеранинг икки менеджери билан бирга уч Ўзбекистон фуқаросига қарши жиноий иш очилган. Тахминларга кўра, Телиасонера ширкати Ўзбекистоннинг телекоммуникация бозорига пора бериб кирган. Ўзбекистон Ташқи ишлар вазирлиги ноталаридан бирида Швеция прокуратураси илгари сурган айбловларга қарши раддия изҳор этилган. Иккинчи нота эса Швеция Ташқи ишлар вазири Карл Билдга бевосита мурожаат этган, матбуотда жанжалга сазовор ва провокацион материаллар чоп этилаётганидан норозилик билдирилган.\nDagens Nyheter рўзномаси Швеция Ташқи ишлар вазирлиги матбуот хизмати раҳбарининг сўзларини келтирган, унда воиз "бу ноталарга бизнинг томонимиздан жавоб бўлмаган", деган. Газетага кўра, у ҳукумат матбоут ёда суд жараёнларига аралашмаслигини ҳам ишора қилган.\nШвеция прокурори шу ҳафтага мўлжалланган аппеляция жараёни учун бир неча ҳужжатни тайёрлаган. Бу ҳужжатларга кўра, Ўзбекистонда лицензия сотиб олишда Ўзбекистон президентининг қизлари ҳам катта рол ўйнаганлар. Рўзномага кўра, прокурор Гуннар Стетлер ҳам, ҳимоячи Томас Ротпфеффер ҳам ўзларида бор ҳужжатларни маҳкамага топширганлар. Томас Ротпфеффер мамлакатда кўзга кўринган адвокатлардан бири ва у гумон қилинаётган Ўзбекистон фуқароларидан бирига ҳукумат томонидан ҳимоячи этиб тайинланган. Жаноб Ротпфеффер айтишича, барча олди-бердилар Ўзбекистоннинг қонунларига биноан амалга оширилган. Жаноб Ротфеффер судга топширган ҳужжатлари орасида Ўзбекитон Ташқи ишлар вазирлигининг икки нотаси ҳам бўлган.\nПрокурор Гуннар Стетлер топширган ҳужжатларнинг эса Телиасонера ширкати шу вақтга қадар инкор қилиб келган янги маълумотларни ошкор этиши ҳақида хабар берилмоқда. Яъни, 2007 йилнинг март ойларида Ўзбекистон томони билан Телиасонера ширкати ўртасида бўлган электрон ёзишмаларда Гулнора Каримова билан учрашув ўтказиш борасида режалар борлиги айтилади ва Телиасонеранинг юқори мартабали мулозимлари бундан хабардор бўлганлар.\n"Телиасонеранинг икки ходими Каримовага боғлиқ маълумотларни ошкор қилди"12.12.12, Ўзбекистон\n'Teliasonera Takilantга 4G лицензияси учун ҳам пул берган' 05.11.12, Ўзбекистон\n"TeliaSonera иши Ўзбекистонга боғлиқ ягона шубҳали иш эмас"29.10.12, Гулнора Каримова\nШвед журналистларининг ҳужжатли фильми ўзбек тилидаТомоша қилиш09:5721.09.12, Видео\nБи-би-си текшируви: бир ширкат изидан...Томоша қилиш03:1630.10.12\nБи-би-си текшируви: Швейцария банки остонасида04.01.13\nTeliaSonera директорлар кенгашининг раиси истеъфога рози бўлди05.12.12, Иқтисод\nШвеция журналисти: ТелеаСонерага оид маълумотларимиз ишончли 05.11.12, Ўзбекистон


Беш ой ичида Қозоғистонда 33 мингдан ортиқ уй-жой қурилди NUR-SULTAN. Kazinform – «Нұрлы жер» 2020-2025 йилларга мўлжалланган давлат дастури доирасида республикада умумий майдони 4,1 миллион квадрат метр ёки 33 479 та уй-жой қурилди, шундан 14 209 таси якка тартибдаги уйлар, деб хабар беради Kazinform Қозоғистон Республикаси Индустрия ва инфратузилмаларни ривожлантириш вазирлиги матбуот хизматига таяниб.\nИккита вилоятда огоҳлантириш эълон қилинди NUR-SULTAN. Kazinform – Қозоғистоннинг икки вилоятида кучли шамол эсиши эҳтимоли бор, деб хабар беради Kazinform.\nҚозоғистонда энг кўп сотилаётган авто русумлари эълон қилинди NUR-SULTAN. Kazinform – 2020 йилнинг дастлабки беш ойида Қозоғистонда 27 157 та машина йиғилди. Улар орасида енгил автомобиллар ва юк машиналари, автобуслар ва махсус транспорт воситалари мавжуд, деб хабар беради Kazinform мухбири автомобилсозлик корхоналари иттифоқига асосланиб.\nЯна 10 миллион доллар «Birgemiz» фондига тушди NUR-SULTAN. Kazinform – Елбасы «Nur Otan» партияси раҳбари Нурсултон Назарбоев ташаббуси билан ижтимоий ҳимояга муҳтож гуруҳларни қўллаб-қувватлаш учун ташкил этилган «Birgemiz» жамоат жамғармасига қўшимча равишда тахминан 4 миллиард танга ажратилди, деб хабар беради Kazinform.\nҚР Президенти Нурсултон Назарбоевнинг тезроқ соғайишини тилади NUR-SULTAN. Kazinform – ҚР Президенти Қасим-Жомарт Тоқаев Қозоғистон Биринчи Президенти – Елбасы Нурсултон Назарбоевнинг тезроқ соғайишини тилади, деб хабар беради Kazinform.\nНурсултон Назарбоев изоляция қилинди NUR-SULTAN. Kazinform – ҚР Биринчи Президенти – Елбасы Нурсултон Назарбоев изоляция қилинди, деб хабар беради Kazinform.\nҚозоғистонда дам олиш кунлари чеклов чоралари кучайтирилади NUR-SULTAN. Kazinform – Қозоғистонда 20-21 июнь – дам олиш кунлари чеклов чоралари кучайтирилади. Бу ҳақда Kazinform ҚР Бош вазири матбуот хизматига таяниб хабар берди.\nДунёда коронавирус билан касалланганлар сони 8,2 миллиондан ошди GENEVA. Kazinform – Жаҳон соғлиқни сақлаш ташкилоти (ЖССТ) дексаметазонни ишлатишда эҳтиёт бўлишга чақиради. Британиялик олимларнинг фикрига кўра, дексаметазон Covid-19 вируси билан ўта оғир беморларнинг ҳаётини сақлаб қолади. Аммо Жаҳон соғлиқни сақлаш ташкилоти ушбу дори фақат тиббий назорат остида ишлатилиши кераклигини таъкидлади, деб хабар беради Kazinform ВВCга таяниб.\nҚозоғистоннинг саккизта ҳудудида электр энергияси нархи арзонлашди NUR-SULTAN. Kazinform – Қозоғистонда электр энергияси тарифлари йил бошидан бери 1,5 фоизга ошди. Бироқ, 8 та ҳудудда, аксинча, нархлар тушиб кетди, деб хабар беради Kazinform energyprom.kzга таяниб.\nҚозоғистоннинг иккита вилоятида блок-постлар қайта ўрнатилди QOSTANAY. Kazinform – Қостанай вилоятида магистрал йўлларда блок-постлар қайта ўрнатилмоқда, деб хабар беради Kazinform.\nБМТ Хавфсизлик Кенгашининг доимий бўлмаган янги аъзолари сайланди NEW YORK. Kazinform – Чоршанба куни БМТ Бош Ассамблеяси 2021-2022 йилларга мўлжалланган Хавфсизлик Кенгашининг доимий бўлмаган бешта янги аъзоларини сайлади, дея хабар беради Kazinform мухбири.\nЯпонияда коронавирус вакцинаси клиник синовдан ўтказилмоқда TOKYO. Kazinform – Япониялик олимлар коронавирус вакцинасининг клиник синовини ўтказмоқда, деб хабар бермоқда Kazinform Япониянинг NHK телеканалига таяниб.\nКоронавирус: Қозоғистонда инфекция юқтирганлар сони 15 877га етди NUR-SULTAN. Kazinform – Сўнгги бир кун ичида мамлакатнинг барча ҳудудларида коронавирус инфекциясининг янги ҳолатлари аниқланди, дея хабар бермоқда Kazinform coronavirus2020.kzга таяниб.


Оғир атлетика бўйича Ўзбекистон терма жамоаси биринчи марта катталар ўртасидаги жаҳон чемпионатини умужамоа ҳисобида кучли учликда якунлади\nБир ҳафта давомида АҚШнинг Анахайм шаҳрида ўтказилган оғир атлетика бўйича жаҳон чемпионати якунланди. Мусобақанинг сўнгги кунида энг оғир вазндаги полвонлар жаҳон чемпионлиги учун ўзаро кураш олиб боришди. 105 килограммдан юқори вазн тоифасида юртимиз шарафини ҳимоя қилган Рустам Джангабаев даст кўтаришда 200 кг., силтаб кўтаришда 247 кг., иккикурашда 447 кг. оғирликда тош кўтариб тўртинчи ўринни эгаллади.\nУшбу вазн тоифасида жаҳон чемпионлиги грузиялик Лаша Талахадзега насиб этди. У иккикурашда 477 кг. оғирликни ўзига бўйсундира олди. Кумуш ва бронза медалларига эса эронлик икки спортчи Саид Алихусайни (454 кг.) ва Бехдад Салимикордасиаби (453 кг.) сазовор бўлишди.\nЎзбекистонлик атлетлар жаҳон чемпионатида жами 5 та медалга эга чиқишди. Достон Ёқубов олтин медални қулга киритиб, жаҳон чемпионлигини тантана қилган бўлса, ёшлар ўртасида жаҳоннинг икки карра чемпиони Фарходбек Собиров илк маротаба катталар ўртасидаги жаҳон чемпионатида кумуш медалини қўлга киритди.\nИван Ефремов терма жамоамиз ҳисобига бир йўла иккита соврин – кумуш ва бронза медалларини қўшиб қўйди. Шунингдек, Адҳамжон Эргашев ҳам бронза медали эгасига айланди. Натижада Ўзбекистон терма жамоаси жаҳон чемпионатида 54 та мамлакат вакиллари орасида Эрон ва Корея Республикаси терма жамоаларидан сўнг фахрли учинчи ўринни эгаллади.\nЭътиборлиси, терма жамоамиз катталар ўртасидаги жаҳон чемпионатида ўз тарихида биринчи марта умумжамоа ҳисобида кучли учликка кира олди. Ўзбекистон Миллий олимпия қўмитаси терма жамоамизнинг катталар ўртасидаги жаҳон чемпионатидаги муваффақиятли иштироки билан Ўзбекистон оғир атлетика федерацияси жамоасини, миллий терма жамоамиз мураббийлар штаби ва спортчиларимизни, шунингдек, юртимиз спорт мухлисларини муборакбод этади.\nАтлетларимизга олдинда турган муҳим мусобақалар III ўсмирлар Олимпиадаси, XVIII Осиё ўйинлари ҳамда Токиода бўлиб ўтадиган XXXII ёзги Олимпия ўйинларида ҳам ёрқин ғалабалар ва муваффақиятли иштирок тилайди.


Ичимликларнинг фойдаси ҳақида биласизми\nиссиқ таом нонушта байрам учун оила учун мевали осон фойдали муаллифлик ошхонаси тез пишадиган оригинал дармондори ширин болалар учун духовка суюқ овқат парҳезли сабзавотли қовурмоқ энди ўрганувчиларга шарқ ошхонаси\nидиш таом кийим шинам йиғиштириш ошхона дизайн саломатлик соч парвариши кир ювиш тозалаш тозалик тана парвариши дазмол овқатланиш тоза ҳаво маслаҳат кийим парвариши бувиларимиз маслаҳати шинам\nСоя сути Фойдаси: юрак қон-томир касалликлари пайдо бўлиши хавфини камайтиради. Соя сути таркибидаги озуқа толалари ва оқсиллар организмдаги "ёмон" холестерин ва триглицеридлар даражасини пасайтиради. Аммо, агар сиз сигир сутини соя сутига тўлиқ алмаштиришни истасангиз, сизга калций ҳамда А ва Д витаминлари етишмай қолиши мумкин. Бу ҳолда ушбу микроелементлар билан бойитилган соя сутини харид қилсангиз бўлади. Сояда фитоестрогенлар бор бўлиб, улар кўкрак саратони пайдо бўлиши хавфи билан боғлиқ бўлиши мумкин. Агар оилангизда кимдир бу касаллик билан оғриган бўлса, унда соя сутини истеъмол қилиш борасида шифокор билан маслаҳатлашган маъқул. Калориялар: 250 гр маҳсулотда 81 ккал.\nИссиқ шоколад ёки какао Фойдаси: кайфиятни яхшилайди ва юрак қон-томир касалликлари пайдо бўлишидан ҳимоя қилади. Хўш, мазкур маҳсулотга нималар фойдали хусусиятларни беради? Какаода ҳужайраларни эркин радикалларнинг таъсиридан ҳимоя қиладиган кўп миқдорда полифеноллар мавжуд. Иссиқ шоколадни истеъмол қилиш серотонин гормони ишлаб чиқарилишини оширади, унинг организмда кам миқдорда бўлиши эса кайфиятга ёмон таъсир қилади. Калориялар: 250 гр тайёр маҳсулотда тахминан 195 ккал ва кукунли аралашмада 115 ккал бор.\nТузсиз помидор шарбати Фойдаси: саратон касаллигининг кўпгина шаклларидан ҳимоя қилади. Маълумки, янги узилган помидорни қайта ишлаш натижасида ҳосил бўлган маҳсулотларда ликопен моддаси помидорнинг ўзига қараганда кўп миқдорда бўлади. Ликопен қуйидаги органлар саратони пайдо бўлиши хавфини камайтиради: оғиз бўшлиғи, ўпка, ошқозон, жигар, кўкрак безлари, бачадон бўйинчаси, тўғри ичак. Бундан ташқари, ликопен юракни эркин радикалларнинг таъсиридан ҳимоя қилади ва бу билан юрак қон-томир касалликлари пайдо бўлиши эҳтимолини камайтиради. Калориялар: 250 г маҳсулотда 3 ккал мавжуд.\nКлюква шарбати Фойдаси: милк касаллигининг олдини олади, сийдик йўллари инфекцияларига қарши ёрдам беради. Аммо шарбатда кўп ҳолларда қанд моддаси бўлади, шу боис қандсиз 100% шарбатни танланг ёки уни кунига фақат бир стакандан ичинг. Калориялар: 250 гр маҳсулотда 140 ккал мавжуд.\nАпелсин шарбати Фойдаси: шарбат таркибидаги Ц витамини иммунитетни оширади, кўплаб касалликлардан ҳимоя қилади, шу жумладан катаракта ва саратон хасталигидан ҳам. Апелсин шарбати ҳомила ривожидаги бузилишларнинг олдини олишда зарур бўладиган фолий кислотасининг манбаи ҳисобланади. Калориялар: 250 гр маҳсулотда 115 ккал мавжуд.\nУшбу ичимликлар соғлом ҳаёт тарзи ва мувозанатлаштирилган овқатланишнинг ажралмас қисми ҳисобланади.\nТеглар: овқатланиш маслаҳат


"Тозаловчи" лақабли маньяк Россия полициясида хизмат қилган\n03:51 11.01.2017 (Янгиланган 12:31 11.01.2017)\nШу кечаю-кундузда катта шов-шувларга сабаб бўлаётган бу ёвуз қотил Россия милиция хизматида ишлаган. Ўз "ўлжаларини"иш вақтида, хизмат машинасида излаган\nТОШКЕНТ, 11 янв — Sputnik, Сергей Лютых. "Ангарлик маньяк", "Тозаловчи" лақаблари билан машҳур россиялик собиқ милиция ходими, ваҳший қотил Михаил Попков қурбонлари сони 81 нафар бўлиши мумкин, деб ёзган РИА Новости ахборот агентлиги.\nНашр хабарига кўра, Иркутск вилоят судида Попковнинг СИЗОда қолдирилиш муддатини узайтириш масаласини кўрилган. Агар Попков чиндан ҳам 81 нафар аёлни ўлдиргани исботланса, у Россия ва СССР тарихидаги энг қонхўр қотилга айланади, деб таъкидланган нашрда.\nҚотил гапларига аввалига ҳеч ким ишонмаган\nНашрда айтилишича, 22 қотиллик ва икки бор оғир тан жароҳати етказганликда айбланган Попков 2015 йилнинг 14 январида умрбод қамоқ жазосига маҳкум қилинган. Аммо ўша вақтлардаёқ қотил яна ўнлаб қотилликларни содир этганлигини маълум қилган. Собиқ милиция ходимининг сўзларига ўшанда ҳеч ким жиддий эътибор қилмаган. Чунки, фош қилинган қотилларнинг аксарияти "ёмон ном қозониш" мақсадида қилмаган қотилликларни ҳам ўз бўйниларига олишлари одат тусига айланган эди…\nАммо текширув чоғида Попковдан келиб тушаётган маълумотлар ўз тасдиғини топа бошлайди. Натижада, орадан 2 йил ўтиб собиқ милиция ходими 47та қотилликда айбланади.\nРоссия Тергов Қўмитасининг Иркутск вилояти бўйича бошқарма раҳбари катта ёрдамчиси Карина Головачеванинг айтишича, яна 12 нафар кишининг ҳалок бўлгани ҳақидаги маълумотлар устида текширув ишлари давом этмоқда. Яъни "Ангарлик манъяк" 22та қотилликдан ташқари яна 59 нафар одамни ўлдиргани ҳақида иқрор бўлган.\nШу тариқа, погонли маньяк туфайли 81 нафар кишининг ҳаёти фожиавий якун топган бўлиши мумкин. Ҳозирда ўз тасдиғини топмаган 12та қотиллик ҳисобга олинмаган тақдирда ҳам "ангарлик маньяк"ни Россия ва СССР тарихидаги энг қонхўр қотил деб аташ мумкин. Таққослаш учун: маньяклар орасида энг ваҳший деб аталиб келинган Андрей Чикатило 53 қотиллик "муаллифи" бўлган.\nМелиса ва гўрков\nҚонхўр қотилларга хос равишда Попков ҳаёт тарзи ҳам икки хил кечган. Онаси, рафиқаси ва қизи узоқ вақтларгача терговчиларга ишонишмаган ва СИЗОга озиқ-овқат, тасалли сўзлари ёзилган мактубларни ташишган. Аммо "ангарлик қотил" қўлга олингани ҳақидаги маълумотлар ОАВларда тарқала бошлагач, қотилнинг қариндошлари зудлик билан ўз турар жойларини ўзгартиришга ва шаҳар аҳолиси ўч олишга улгурмай туриб "ғойиб" бўлишга мажбур бўлишди.\n"Ангарлик маньяк" милицияда ўн йилдан ортиқ вақт хизмат қилган. Ҳаётининг айнан мана шу даврини у одамларни "овлашга" бағишлаган. ИИБ навбатчилик бўлимида ишлаган ва оқшомлари иш жойини турли сабабларга кўра тарк этган. Машинасига ўтириб (кўпинча формада) шаҳар айланган. Ҳамкасблари Михаил шу тариқа "киракашлик" қиляпти, деган хаёлга борган бўлишлари ҳам эҳтимолдан холи эмас. Чунки, гап ўтан асрнинг 90-йиллари ҳақида бормоқда, у пайтларда эса аксарият одамларнинг маошлари ҳатто озиқ-овқатларини ҳам қопламаган.\nҲуқуқни муҳофаза қилиш органларидаги манбанинг сўзларига кўра, Попков ўз хизмат фаолиятида алоҳида хизматлари билан ажралмаган. Бир сутка ишлаб, уч кун дам олган. Қотил ўзининг бўш вақтидан унумли фойдаланган ва танишлари у ҳақда билдирган иқрорларга кўра, сайр қилишни, чанғида учишни ҳамда турли таомлар тайёрлашни хуш кўрган.\nШу боис, Попков машинасининг багаж қисмида турли-туман асбоблар, жумладан, арранинг мавжудлиги ҳеч кимда шубҳа уйғотмаган. "Йигит кишига қирқ ҳунар ҳам оз" деган мақолни руслар ҳам эшитган ва Попков "қўли гул йигит" деган хаёлга борган бўлсалар ажабмас…\nБундан ташқари, маньяк мунтазам равишда жисмоний машқлар билан шуғулланган ва ҳатто, биатлон бўйича спорт устаси унвонига сазовор бўлган.\nИИВдан ишдан бўшагач, Попков қўриқчилик қилган. Маньякнинг отаси қабристонда ишлаган ва шу боис, ўғил ўз отасига 8 ёшидан бошлаб қабрларни қазишда ёрдам бериб келган.\nВаҳший қотилнинг барча қурбонлари — аёллар. Улар ўз хоҳишларига асосан қотил машинасига чиққанлар. Шундан сўнг Попков йўловчи аёллар билан танишган ва бирга ҳордиқ чиқаришни таклиф қилган. Биргаликда алкогол истеъмол қилгач ўз қурбонларини жинсий алоқага ундаган ёки мажбурлаган, ва шундан сўнг ўлдирган. Попковнинг сўзларига кўра,у шу тариқа шаҳарли суюқоёқлардан тозалаган ва шу сабабдан ўз-ўзига "тозаловчи" деб лақаб ҳам қўйган.\nЧикатилога етиб олиб, ҳатто ундан ўзиб ҳам кетган\nПопков тажриба ўтказишни хуш кўрган. Қурол сифатида турли инструментлардан фойдаланган ва бора-бора қотилликлар содир этишга ўта ёвузлик ва совуққонлик билан ёндаша борган. 1994 йилда ўзининг илк "ўлжа"сини бошига шиша идиш билан уриб ўлдирган бўлса, 2000-йилнинг ёз ойларида бир йўла икки нафар аёлнинг ҳаётига нуқта қўйган. Ўрмонда содир этган бу қотилликда у аёллардан бирининг бошига отвертка билан 18 марта, иккинчисининг танасига эса 70 марта зарба берган.\nУзоқ давом этган суриштирув ишлари\n"Ангарлик маньяк"ни қидириш ишлари 20 йилча давом этган. Попков 2012 йилнинг июн ойида Владивостокка кетаётганида поезд купесида қўлга олинган. Операцияда спецназ жангчилари иштирок этган. Аммо маньяк ҳеч қандай қаршилик кўрсатмаган, аксинча, орадан кўп ўтмай тергов ходимлари билан ҳамкорлик қила бошлаган.\nҚотил атрофида интернет оламида турли баҳс-мунозаралар айни авжида. Жумладан, интернет фойдаланувчилардан бири ўлим жазосига эълон қилинган мораторий бекор қилиниши керак, бундай аблаҳларга жамиятда ўрин йўқ", — дея фикр билдирган.\nЯна бир фойдаланувчи эса бунга: "Гапингиз тўғри. Аммо кимдир қўлга олиниб, айбланиб, отувга ҳукм қилинса-ю, орадан 2 йил ўтиб унинг бегуноҳлиги (худди Хитойда каби, таҳр.) исботланса-чи? Ўлим жазоси — бу ўта нозик масала", — дея жавоб қайтарган…


Қирғизистон бош вазири Олмос Отамбоев мамлакатда юзага келган сиёсий бўҳроннинг олдини олишнинг ягона йўли конституциявий ислоҳот ўтказиш эканини билдирди.\n17 январ 2021, Тошкент вақти: 10:17\nУ мамлакатни бошқариш тўғрисидаги янги ҳужжатда ҳокимиятнинг уч органи ваколатлари мувозанатлашганини маълум қилди. Шунингдек, бош вазир мухолифат етакчилари билан музокаралар ўтказишга тайëрлигини айтди. Бишкекда мухолифатнинг президент истеъфоси ва конституциявий ислоҳотлар ўтказиш талаби билан бошлаган норозилик намойишлари бир неча кун давом этди. Намойишининг тўққизинчи кунида ички ишлар ходимлари кўздан ёш оқизувчи газ ва шовқин гранаталари ишлатиб, намойишчиларни тарқатиб юборганди.


Кечки Анҳор: 24 сентябрь янгиликлари - Anhor\nAnhor Все посты Кечки Анҳор: 24 сентябрь янгиликлари\nБухоро вилоятида қиймати 1,8 млрд доллар бўлган шамол электр станцияси барпо этилади; Икки нафар Ўзбекистон фуқаросини “Ислом давлати”да қатнашиш учун Сурияга жўнатган Россия фуқароси 8 йил қамоқ жазосига ҳукм қилинди.\n2020 йил 1 мартдан бошлаб автомобилга ёнилғи қуйиш шохобчаларининг ҳаммасида туну-кун ишлайдиган ҳожатхоналар бўлади. Шунингдек Вазирлар Маҳкамасининг қарори билан 2020 йилнинг 1 сентябрига қадар овқатланиш ва савдо нуқталарини, бепул Wi-Fi тармоғини ташкил қилиш тавсия этилган.\nБухоро вилоятида қиймати 1,8 млрд доллар бўлган шамол электр станцияси барпо этилади. Лойиҳа уч босқичда амалга оширилади, биринчи босқичда қуввати 200 МВт бўлган электр станциясини қуриш учун 240 млн доллар миқдорида тўғридан-тўғри чет эл инвестицияларини жалб этиш мўлжалланган. Лойиҳа Хитойнинг Lioaning Leader корпорацияси билан ҳамкорликда амалга оширилади.\nИкки нафар Ўзбекистон фуқаросини “Ислом давлати”да қатнашиш учун Сурияга жўнатган Россия фуқароси 8 йил қамоқ жазосига ҳукм қилинди. 2015 йил декабрь ойида судланувчи Қирғизистон фуқароси Жанубий Сахалинскда бўла туриб, 21 ва 27 ёшли Ўзбекистон фуқароларига 100 минг рубль тақдим этган эди.\nҚорақалпоғистонда иккита браконьер Қизил китобга киритилган 13 та жайронни отиб ўлдирган. Айни пайтда материалларни прокуратура органларига тақдим этиш учун ноқонуний ов ҳақидаги ҳужжатларни йиғиш ва тайёрлаш ишлари амалга оширилмоқда.


Европа Иттифоқи баъзи жойларда селфини тақиқлашни режалаштирмоқда\n16:06 / 29.06.2015\nЕвропа Иттифоқи диққатга сазовор жойларда селфи усулида суратга олишни тақиқлаш ҳақида бош қотирмоқда. Бу ҳақда The Daily Mail нашри хабар тарқатди.\nМанбанинг ёзишича, саёҳатчилар учун янги қонунга кўра, турли хил ёдгорликлар бу ўринда фақат фон вазифасини ўтайдиган тақдирда ҳам суратга олиш учун рухсат сўрашлари керак бўлиши мумкин.\nҲозирда сайёҳатни селфисиз тасаввур қилиб бўлмайди, деб ёзилади мақолада. Аммо сайёҳларнинг Париждаги Эйфел минораси ёки Римдаги Треви фаввораси олдида суратга тушиб завқ олиш имконияти сабаб бу ҳолатнинг тақиқланиши узоққа чўзилиши мумкин.\nЕИ ҳозирда тақиққа рухсат олиш бўйича тегишли органлар билан иш олиб бормоқда.\nНашрнинг аниқлик киритишича, ҳозирда Иттифоқнинг диққат марказида суратга олиш эмас, балки уларнинг ижтимоий тармоқларга жойлаштирилиши бўлиб турибди. Бу муаллифлик ҳуқуқининг бузилишига олиб келади. Қонун эса шу каби суратлар тижоратига қарши курашиши зарур. Қонунни бузганлар жарима тўлашлари ва ҳаттоки қамоққа олинишлари ҳам мумкин бўлади.


Депутат ўта ҳимояланган, прокуратура эса марҳуманинг номини булғаяпти – Қодированинг адвокати | Qalampir.uz\nДепутат ўта ҳимояланган, прокуратура эса марҳуманинг номини булғаяпти – Қодированинг адвокати\nЖамият\t02 Октябрь 2019 14:31 7395\nНодира Қодирова иши парламентгача борди. Мухолиф депутат вазирга сўров юборди\nДепутатнинг уйида ишлаётган ўзбекистонлик ўз жонига қасд қилди. Суиқасд ОАВдан яшириляпти\n23 яшар Нодира Қодированинг вафоти билан боғлиқ воқеалар янада чигал тус олмоқда. Аввалига у ўз жонига қасд қилгани иддао қилинди. Кейинроқ, у фоҳишаликда гумонланди. Айни вақтда жабланувчининг адвокати сифатида тайинланган Болалар ва аёллар уюшмаси раҳбари Мужде Тозбей Эрден бир неча гумонларини ОАВ билан бўлишди.\nУнинг қайд этишича, Нодира Қодированинг ўлими жуда шубҳали ва бу воқеада “Адолат ва тараққиёт” партияси депутати, нафақадаги генерал Ширин Унал ўта ҳимояланган. Адвокат прокуратура иш юзасидан тергов олиб бориш ўрнига, Нодиранинг фоҳишалик билан шуғуллангани ёки йўқлигини суриштириш билан банд бўлганини танқид қилди:\n“Нодиранинг фоҳишалик билан шуғулланганми ёки йўқми, буни сўраб, суриштириш тергов жараёнида марҳуманинг номини булғаш учун қилинган ҳаракатдир. Бу тергов йўналишини ўзгартириш ва ўзини оқлаш учун имконият ҳозирлаш демакдир”.\nМаълумотларга қараганда, марҳуманинг оиласи бир ҳафта давомида адвокатга мурожаат қилмаган, ҳатто, бундан қўрққани сабаб ҳимояланишни истамаган. Иш адвокат Тозбейнинг қўлига ўтгандан кейин, у воқеалар хронологиясини диққат билан ўрганиб чиққан.\n“Нодиранинг ўз жонига қасд қилиши, бир кун аввал дугонасига жинсий зўравонликка учрагани ҳақида айтгани, Анқара прокуратурасининг икки кун ичида суд тиббий экспертизасини зудлик билан тайёрлаб, марҳуманинг жасадини Ўзбекистонга юбориши, узоқ вақт талаб этадиган бюрократик ишларнинг икки кунда ҳал этилиши, унинг ўз жонига қасд қилгани ҳақида маълумотлар тарқатилиши Нодира Қодированинг вафоти шубҳали эканини тасдиқламоқда”, дейди адвокат.\nАдвокат ўз мурожаатида прокуратурадан Нодирага оид ахборотларни текшириш, уни яқиндан таниган-билган, қолаверса, Ширин Уналнинг уйида ишлаган бошқа хизматчилар билан сўроқ ўтказишни талаб қилган.\n“Агар Нодира фоҳишага бўлган тақдирда ҳам, бу бошқаларнинг муаммоси эмас. Фоҳишанинг ўлдирилиши ва жинсий зўравонликка учрашининг бир-бирига алоқаси йўқ. Қолаверса, Нодира Қодированинг дугонасига “энди акамнинг юзига қандай қарайман”, деб йиғлаши, жинсий зўравонлик ва жинсий муносабатларни авваллари бошидан кечирмаганини кўрсатадиган асосий далилдир. Нодиранинг номини булғашолмайди. Биз бунга йўл қўймаймиз”, дейди адвокат.\nЭслатиб ўтамиз, Туркиянинг Адолат ва тараққиёт партияси депутати, нафақадаги генерал Ширин Уналнинг уйида оқсоч бўлиб ишлаётган 23 яшар ўзбекистонлик Нодира Қодирова генералнинг тўппончаси билан ўзини отиб қўйганди.\nШирин Уналнинг уйида икки ўзбек аёли оқсоч бўлиб ишлаган. Нодира асосан генаралнинг доимий эътиборга муҳтож рафиқасига ёрдамчи бўлган. Марҳуманинг жасади жорий йилнинг 25 сентябрь куни Ўзбекистонга олиб келинди.\n03 Август 12:54 48561\n04 Август 15:22 43009\n03 Август 12:28 35973\n02 Август 21:48 32011\n03 Август 18:34 31447


Суриядаги уйғур жиҳодчилар тарғиботи кучаймоқда - BBC News O'zbek\nСуриядаги уйғур жиҳодчилар тарғиботи кучаймоқда\nСуриядаги уйғур жиҳодчилар сўнгги олти ой асносида онлайн тарғиботларини кескин кучайтирган. Асли Хитой ғарбидаги аксар мусулмонлар яшовчи Шинжон вилоятидан бўлган уйғурлар Сурияга кўчишларидан олдин Афғонистонда фаолият юритган.\nИнтернет орқали тарғибот ишларини Сурияга келганларидан кейин бироз вақт ўтиб бошлашган.\nЎтган 2014 йилнинг ўрталарида Туркистон Исломий Партиясининг Сурияда фаолият олиб борувчи алоҳида тармоғига асос солинди.\nМазкур тармоқ "Ал-Қоида"нинг Суриядаги қаноти ҳисобланган "Жабҳат ал-Нусра" гуруҳи сафида мамлакат шимолидаги баъзи асосий жанг майдонларида кураша бошлади.\nАслида эса, ТИП ўз кучларини ундан бироз аввалроқ Сурияга кўчириб келган.\n2014 йилнинг июн ойида чиқарилган видеода гуруҳнинг Суриядаги қаноти вакили Абу Рида ал-Туркистоний ТИП Сурияга 2012 йили кириб келганини айтган эди.\nТИП тарғиботлари асоси ҳозирда Афғонистон-Покистон ҳудудида эмас, Сурияда томир отмоқда.\nГуруҳнинг ахборот тарғиботи мусулмонларни нишонга олган бўлиб, турли тиллар, жумладан, ўзларининг туркий тиллар гуруҳига мансуб уйғур, турк ва араб тилларида олиб борилади.\nУшбу ахборот юришида қўлланилаётган асосий сайтлардан иккитаси турк тилида иш олиб боради.\nИлгари Афғонистон-Покистон ҳудудларида олиб борилган ва Ал-Қоида томонидан қўллаб-қувватланган ахборот тарғиботларига солиштирилса, уйғурларнинг Суриядаги ташвиқотлари самаралироқ бўлаётгани ҳамда Twitter ва Facebook каби платформаларда кенгроқ тарқалаётганини кўриш мумкин.\nАйни пайтда, Покистон хавфсизлик кучлари томонидан Вазиристон минтақасидан сиқиб чиқарилган уйғурлар гуруҳининг Афғонистонда жиҳодга қўшилишга оид чақириқлари жимиб кетган.\n"Шарқий Туркистон Исломий Ҳаракати" (ШТИҲ) ёки "Туркистон Исломий Ҳаракати" номлари билан ҳам маълум "Туркистон Исломий Партияси" Хитой ғарбидаги Шинжон вилоятидан чиққан жиҳодчилар томонидан ташкил қилинган.\nГуруҳ мақсади Исломий "Шарқий Туркистон"нинг Хитойдан мустақиллигига эришиш экани айтилади.\nХитой ТИПни террор гуруҳ деб атайди.\nАйни пайтда Хитой ҳукумати терроризмга қарши кураш баҳонасида уйғурлар озчилигининг диний ҳақларини чеклаётгани танқидга қилинади.\nТИП жангарилари Islam Awazi (Ислом Овози) каби ўз ахборот воситаларига эга.\nУ уйғур жангарилари орасида "афғон жиҳоди" даврида ҳам яхши маълум эди.\nIslam Awazi ва унинг радио хизмати уйғур жиҳодий ахборот тарғиботининг асосий манбасидек кўринади.\n2009 йил бошларида Islam Awazi ўз материалларини "Ал-Қоида"нинг расмий онлайн ахборот нашри Dawn Media Centre орқали тарқатишни бошлаган ва у пайтлар асосий эътибор Хитой ҳукуматига қарши жиҳодга қаратилганди.\nКейинчалик ўша йили юқори лавозимли "Ал-Қоида" вакили ушбу курашни маъқуллаб чиқди, лекин 2013 йилга келиб ТИПнинг у канал орқали тарғиботи қарийб ниҳоя топди.\nСўнгги пайтда ТИП бир неча сайтлар ва Twitter саҳифаларидан фойдаланиб, ўз тарғиботларини амалга оширмоқда.\n2015 йилнинг сентябрида эса, "Ал-Қоида"нинг Сомалидаги "Ал-Шабоб" сингари жангари гуруҳлар расмий ахборот нашрлари сифатида фаолият олиб борувчи Global Islamic Media Front (GIMF) медиа гуруҳи ТИПнинг "ягона расмий воситаси" бўлишини эълон қилди.\n2013 йилдан буён Islam Awazi "Siddiqlarbiz" номи остида Google блог хизматидан фойдаланиб келмоқда.\nУйғур тилида юритилувчи ушбу сайтда аудио ва видео чиқишлар, янгиликлар ва диний маърузалар ҳамда жангариларнинг жанг майдонларидаги, асосан, Суриядаги амалиётлар акс этган видео материаллар жойлаштирилади.\nБлогдаги материаллар Суриядаги жангларни акс эттирувчи тарғибот видеоларини ўз ичига олади. Улар "Туркистон Исломий Партияси" Шом тармоғининг Islam Awazi тарғибот бўлими томонидан тайёрланади.\nУшбу ахборот қаноти томонидан илк ишлаб чиқилган йирик видео материаллардан бирида уйғур жангариларининг 2015 йил апрел ойида Сурия шимоли-ғарбида жойлашган Жиср ал-Шуғур шаҳрини қўлга киритишдаги иштироки акс эттирилган.\nЖабҳат ал-Нусра гуруҳи етакчилигидаги ушбу жанглар Жайш ал-Фатҳ ҳарбий иттифоқи томонидан мувофиқлаштирилганди.\nIslam Awazi яқинда "Бегоналар жаннатга кирсин" шиори остида бир неча туркум видеолавҳалар эълон қилган.\nИюн ойида чиқарилган ушбу туркум видеолавҳаларда уйғур жангчиларининг Сурия урушидаги иштироки намойиш этилади, гуруҳнинг мақсадларини тарғиб қилинади ва жиҳодга чақирилади.\nТИПга алоқадор "Дўғитуркистан" деб номланган вебсаҳифасида ҳам жиҳод тарғиб қилинади. Шу билан бирга, унда Хитойга қарши ва Сурияга боғлиқ материаллар чоп этилади.\nСайт турк тилида фаолият юритади ва Islam Awazi видеолавҳаларини мунтазам қўйиб боради.\nШунингдек, саҳифада Жабҳат ал-Нусранинг иттифоқчиси саудиялик имом Абдуллоҳ ал-Муҳайсиний каби мафкурачиларнинг жиҳодга чақириқлари акс этган материаллар ҳам қўйиб борилади.\n10 августда "Туркистон мужоҳидлари қаҳрамонлигига менинг гувоҳлигим" сарлавҳаси остида чоп қилинган мақолада саудиялик мафкурачи Туркистон Исломий Катибаси (Суриядаги уйғур жангари гуруҳининг яна бир номи) таркибидаги жангарилар ҳаракатларини олқишлайди.\n"Туркистанбултени" нашри Islam Awaziнинг турли хил матералларини чоп этувчи турк тилидаги яна бир сайтдир.\nИюл ойида сайт Islam Awazi тайёрлаган "Ноёб расмлар албоми" туркум суратлари саккизинчи қисмини чоп қилди.\nФотоалбомда жанг майдонларидаги уйғур жангчилари, шунингдек, ҳарбий кийим-бошдаги, арабча ёзувли қора пешонабоғ боғлаган, жамлоқда машғулот ўтаётган ёш уйғур йигитлари акс этган.\nTwitter ва Facebook\nУйғур жиҳодчилари ўз жиҳод ғояларини фаол тарғиб қилиш мақсадида бир неча ижтимоий тармоқларидан фойдаланишади.\nTwitter ушбу ахборот нашрлари учун асосий қурол бўлиб келмоқда.\n"Дўғитуркистан" уйғур жангариларининг Twitterдаги энг фаол вебсаҳифаси ҳисобланади.\n1 октябрдаги маълумотга кўра, у 2,200 дан ортиқ кузатувчига эга бўлиб, 560 дан зиёд (асосан турк тилида) твит қолдирган.\nЎз ишларини Twitter орқали тарғиб қилувчи бошқа сайтларнинг ҳам кузатувчилари талайгина. Улар уйғур ва араб тилларида ёзади.\nБироқ, сентябр охирида Global Islamic Media Front ТИП тарғиботини ўз қўлига олиши ва буни ўзининг Twitter саҳифаси ва мухбирлари бор бўлган жиҳодий сайтлар орқали амалга оширишини эълон қилди.\nУшбу канал тарқатган илк тарғибот материали қозоқ тилидаги жиҳодчиси мадҳиясидир.\nБундай чиқишлар Facebook тармоғи орқали ҳам тарқатилади.


Қирғизистонда ҳалок бўлган америкалик учувчилар жасадлари Бишкекда экспертиза қилинади\n30 ноябр 2020, Тошкент вақти: 09:14\nАҚШ томони Бишкек яқинида ҳалокатга учраган КС-135 русумидаги самолёт учувчиларининг жасадларининг Қирғизистонда тиббий экспертиза қилинишига розилик берди.\nБу ҳақда Қирғизистон Транспорт прокуратураси раҳбари Қубаничбек Мамакеев билдирди.\nЭслатиб ўтамиз, бортида уч пилот бўлган KC-135 русумидаги ёнилғи қуювчи учоқ жума куни Бишкекдан тақрибан 160 чақирим нарида жойлашган Чалдибар қишлоғи яқинида қулаган эди. Ҳалокат натижасида ҳар уччала учувчи нобуд бўлган.\n- Нохуш ҳодисага уч нарса, жумладан, инсон омили, техник носозлик ва ёнилғи сифатининг ёмонлиги сабаб бўлган бўлиши мумкин,- деди Қирғизистон Транспорт прокуратураси раҳбари.\nАвиаҳалокат сабабларини текшириш учун Қирғизистон ҳукумати қошида махсус комиссия тузилган ҳамда унга транспорт ва алоқа вазири раҳбар этиб тайинланган. Мазкур комиссия мажлисида авиаҳалокатни текшириш ишлари билан, республика қонунчилигига мувофиқ, Қирғизистон томони шуғулланиши ҳақида қарор олинган.


Коронавирус: Дунё бозорида нефть нархи яна тушиб кетди\nBrent (олий навли нефть маркаси) нефтининг бир баррели 41 (АҚШ) доллардан паст кўрсаткичга етди. 8 сентябрь куни ўтказилган савдолар чоғида, ноябрь ойи учун фьючерслар (шартномалар) нархи 40.93 долларни ташкил этди. Бу сўнгги бир неча ойлардаги энг кучли нарх пасайиши бўлди. Ўтган савдолар ёпилиши билан солиштирилганда, Brent 2.57 фоиз йўқотди.\nBrent нефти нархи сўнгги марта 2020 йилнинг 30 июнь санасида 41 доллардан паст кўрсаткични қайд этган эди. Шу билан бирга, Техаснинг WTI нефти нархи ҳам тушиб кетди. У 4.48 фоиз йўқотди ва бир баррель учун 37.99 долларга баҳоланди.\nКоронавируснинг иккинчи тўлқини бошланишидан инветсорларнинг хавотири соясида хомашё нархининг пасайиши кузатилмоқда. Шунингдек, нарх пасайиши осиёлик мижозлар учун Saudi Aramco нефти нархининг тушиши ва захираларга бўлган глобал талабнинг тикланиши ҳақидаги умумий хавотир билан ҳам боғлиқ.\nКиритилди: 23:01 09.09.2020. Ўқилди: 1508 марта. Фикрлар сони: 0 та.